
LIN VEAC ŞI JUMĂTATE DELA 


REVOLUȚIA 


Cu cinci ani înainte de izbucnirea revoluţiei 
franceze s'au răsculat țăranii români din Munţii 
Apuseni sub conducerea lui Horia luptând pentru 
libertate şi egalitate. Preludiul marilor prefaceri 
sociale cari-au zguduit din temelie întreaga viaţă 
feudală, se petrece în acest colț îndepărtat de 
Orient latin. 

Ţara Moților e leagănul tuturor mişcărilor de 
libertate naţională. Nu e colț de ţară românească 
care să fie mai mult stropit cu sângele strămoşilor 
şi mai frământat de revolte ca patria lui Horia şi 
Avram lancu. Moţii tăcuţi şi aspri, închişi în munţii 
lor ca într'o cetate, au păstrat mai fidel firea 
dârză, răsboinică şi dorul aprins de libertate al 
Dacilor. 

Urzitorul revoluţiei era om de acţiune dublat 
de-un visător. Aceeaşi luptă etern nedecisă între 
vis şi realitate a sfășiat sufletul lui Avram lancu, 
care purta la brâu spada şi fluerul. Horia s'a 
smuls din marea anonimă a iobagilor şi primind în 
sufletul său dilatat răsunetul suferințelor trecute 
şi mirajul speranţelor viitoare a desfăşurat steagul 
revoltei contra asupritorilor de veacuri. El visa o 


Horia, Cloşca şi Crişan 


LUI HORIA 


mând cătuşele în cari era ferecat un neam de ţărani 
oropsiţi. Îndrăsneala viziunii a ispăşit-o prin roata 
dela Alba-lulia. Ci gândul lui, purificat prin sângele 
martiriului, a biruit vremea şi visul lui Horia s'a 
înfăptuit aevea. 

Trecerea Transilvaniei sub sceptrul împăra- 
tului dela Viena n'a adus nici o ameliorare în ce 
privește soarta ţăranilor, din contră jugul nemţesc 
se arăta a fi mai greu decât cel turcesc. Puterea 
Habsburgilor se sprijinea pe acţiunea celor trei 
crainici, deopotrivă de primejdioşi şi urgisiţi: că- 
lugărul iezuit,. agentul fiscal şi generalul împără- 
tesc. Stăpânirea austriacă în Transilvania aduce 
mari frământări şi tulburări, tot secolul al XVIIi-lea 
e plin de mişcări şi revolte. Spiritul revoluţionar 
devine nota esenţială în viața publică a acestei 
provincii. Revoluţia țăranilor din Munţii Apuseni 
dela 1784 e în linia acestei tradiţii revoluţionare. 
Mulţi din tovarăşii de luptă ai lui Horia au luat 
parte la mişcarea religioasă a călugărului Sofronie, 
dela care trecuse abia un sfert de secol. Cine ştie 
dacă Horia, conducătorul cetelor de ţărani, n'a 
fost urzitorul şi sufletul acestei mișcări? 

încurajat fără să vrea acest spirit revoluţionar. În 
călătoriile sale prin Ardeal a dat puţină atentie 
nobilimii maghiare şi burgheziei săseşti, s'a inte- 
resai însă de soarta Românilor despoiaţi de drep- 
turi şi asupriți de nobili. A ascultat cu bunăvoință 
plângerile lor, adresându-le cuvinte de mângăiere 
în limba românească. Fără a fi făcut oamenilor 
promisiuni formale, le-a vorbit prea mult de ușu- 
rarea sarcinilor şi de libertate, ca să nu trezească 
în sufletul lor nădejdile înir'o soariă mai bună. 

Focul care ardea în spuză izbucnește'n fîla- 
cări în Munţii Apuseni, unde era mai vie tradiţia 
revoluţionară. Ura seculară se deslănţue furtunoasă 
contra asupritorilor. Nobilii unguri sunt ucişi, cur- 
țile şi castelele aprinse şi jefuite, avuţiile prădate. 
In câteva zile flacăra revoluţiei cuprinde întreg 
Zarandul. Din munţi revoluţia se revarsă la câmpie, 
spre Deva şi Alba-lulia. Atacul răsculaților asupra 
cetăţii Deva e respins cu pierderi. Pârjolul se în- 
tinde atunci pe valea Murăşului şi cuprinde ţinutul 
Aradului, Flacăra revoluţiei ameninţă să încingă 
întreg Ardealul. 

Armistițiul dela Tibru ce s'a încheiat cu armata 
imperială a potolit avântul revoluţiei şi a dat răgaz 
nobilimii să se înarmeze. Revoluţia nu s'ar fi stins 


CLIPE DIN PĂTIMIREA LUI HORIA 


aşa repede, dacă n'ar fi fost subminată “de frun- 
taşii naţiunii. Episcopul Ghedeon Nichitici, sârb de 
origine, întreprinde sub scutul guvernului opera de 
pacificare a poporului, iar oculistul loan Piuaru- 
Molnar a mers în mijlocul răsculaților şi-a reuşit 
să încheie cu Crişan armistițiul dela Brad (17 Nov. 
1784). Preoţii satelor au îmbrățișat însă cu căl- 
dură mişcarea lui Horia, ei s'au indentificat cu 
aspiraţiile legitime ale ţărănimii. Această identifi- 
care a făcut tăria noastră în trecut şi-a dat un 
prestigiu incomparabil preoţimii ardelene, prestigiu 
al cărui reflex se resimte şi astăzi. 

La 28 Februarie anul acesta se împlineşte un 
secol şi jumătate, de când conducătorii revoluţiei 
ardelene au fost frânţi cu roata la Alba-lulia. 

Ce adevăr etern cuprinde legenda mănăstirii 
dela Argeş, că nici o operă durabilă nu se poate 
face fără jertfa cea mai scumpă! La temeliile Ro- 
mâniei întregite stă jeriia celor trei martiri ai 
Ardealului cari au murit pentru libertate. Trupurile 
lor zdrobite şi schinjuite dorm în pământul patriei, 
iar amintirea lor e vie în sufletul Românilor. Ea 
trăeşte'n aureolă de legendă în ţara Moților tăcuţi 
şi aspri, în satele răsfirate pe culmi, în zvonul pă- 
durilor de brazi, în poveştile şi'n cântecile populare. 

| ION D. SANDU 


IATĂ IMPARATUL VOSTRU! 


Se duse Stretenia din anul 1785, dar gerul 
nu voia să se mai mişte. Pătrundea atât de strajnic, 
încât scârțăea nu numai zăpada, ci şi oasele 
oamenilor. Ingroziţi de pârjolul lui, ei aşteptau să 
treacă vremea în galop de armăsar, dar ea trecea 
în paşi de melc. 

— De-ar sosi odată, Blagoveşteniile, să mai 
reteze colții gerului, căci sfâşie ca cei de lup — 
grăiau săracii în uşiţa colibioarelor spetite. 

— De şi-ar arăta odată faţa cei Patruzeci 
de sfinți, să mai slăbească săgețile crivăţului, căci 
prea ne frig la inimă — se văierau drumarii prin 
desişurile nămeţilor. 

— De-ar aduce odată Sfântul şi postul Pa- 
ştilor, să ne mai sdrenţuiască ţoalele zăpezilor 
şi să ne mai topească podurile gheţurilor, căci 
răul lor prea ne roade oasele — se tângueau în 
taină robii temnițelor grele. 

— O, de ne-ar zâmbi odată, dalba Primă- 
vară să mai îmblânzească asprimea firii, căci 
durmim pe sloi şi ne acoperim cu vânt şi nu-i 
noapte, în care să nu degere şi să nu-şi deie su- 
fletul câte unul dintre noi — se jăluiau într'o dimi- 
neață crâncenă cei încătuşaţi şi zăvorâţi în ce- 
tatea Bălgradului. 

— Tu n'ai cuvânt de jalbă, Horia ? — întrebă 


un soldat de pază pe căpetenia răscoalei înăbu- 
şite, care, curmat de lanţuri într'o RUSCĂ se adân- 
cise în lumea gândurilor sale. ă 

— Nu! îi răspunse scurti şi rece acela, care 
a vrut să fie trăznetul lui Dumnezeu, ca să de-: 
ştepte pe cei împăienjeniţi de somnul morţii. 

—  Nici-acum când şi roata soarelui pare . 
îngheţată în balta de sânge a răsăritului? - 

— Nici! întări acela, care'n vremea prigo- 
nirii lui îndelungate avut-a adesea stânca, de 
pernă — şi norii ceriului de coperemânt, 

— Ei, spune, Horia, tu unde-ai învățat atâta 
răbdare? 

— In şcoala brazilor din codru, cari înfruntă 
cu bărbăție toată urgia viscolului! — Se sguli apoi 
mai bine în belciugurile cătuşilor sale dela grumazi 
şi dela mâni şi dela picioare și alunecă din nou 
pe apa gândurilor lui biciuite de neastâmpăr. 

..+ Mi-am încovoeat destul genunchii 'n faţa 
birăilor şi fibirăilor şi fişpanilor şi mărieselor de 
prin cănţălăriile Beciului şi'n faţa înălțimii sale Im- 
păratului. Am şi luat făgădueli dulcege, de care saltă 
şi se bucură sufletul! Ele se topiau însă, în 
matca vremii, cum se topesc de repede sloii ghe- 
țarului din Scărişoara pe vatra jăratecului! 

N'am cules folos din cârdul lor, nici cât 

Horia şi Cloşea în închisoare 


seceriş se poate culege de prin prăpăstiile De- 
tunatei! Ţara mea de munti rămas-a tot despoiată, 
ca o biserică jăfuită! Neamul meu de mucenici ră- 
mas-a tot oropsit, ca o oaie şchioapă'n coada turmei, 
pe care-o mulge pân' la sânge tot aleanul şi 
streinul ! 

La noi mormanul asupririi crescut-a mai 
mare decât culmea Vlădesei, iar stolurile lipsu- 
rilor sporit-au mai mult decât valurile Murăşului. 


Unde mai găseşti în largul lumii slujitori ai 
altarului puşi în slujba cânilor domneşii ? 

Unde-şi mai nasc bietele mame pruncii lor 
cei dragi pe brezde ? 

Unde-şi mai țin oamenii viaţa cu tărâţa scoarței 
de copaci ? Unde?... 

Rânjea prăpădul în ochii noştri! 

În ziua năcazului celui mai mare însă, Dum- 
nezeul milostivirii a îmbrăcat cu pieptarul tăriei 
inima noastră şi am pornit, horind, răscoala peniru 
stricarea pravilelor mincinoase şi pentru stârpirea 
răului din crengi în rădăcini! 


Cum se prăvăleau atunci de straşnic stâncile 
trufiei în prăpăstiile tuturor smeririlor! Cum că- 
deau de năpraznic lipitorile sătule de pe trupul 
neamului! Cum se isgoneau de furtunatic urşii 
graşi dela prisaca bunătăţilor! Şi cum se topia de 
iute grindina plumbilor grei de căpăţinile lor 
fudule! Cum sălta poporul desmorţit în praznicul 
slăvit al mântuirii! Cum se înălțau de mândru 
prapurii sfinţi ai biruinței! Şi cum cântau de vesel 
clopotele de prin turnuri cântecele fericirii! 

Dar, după lumina bucuriei s'a pogorit întu- 
nerecul durerii peste sufletele noastre! Din nepă- 
sarea unora şi din rătăcirea altora şi din slăbi- 
ciunea celor mulţi, căzut-a cununa biruinţei de pe 
capetele noastre! Şi astăzi, tânjim neputincioşi sub 
povara ăstor lanţuri! Dar sufletul e încă viu! Şi 
nădejdea odrăslește!... În Canaanul mântuirii se 
trece prin pustia jertfei! 

Eu nu mă feresc de jertfă. Toată viaţa mi 
sa scurs pe alvia ei. Banii strânşi cu trudă aspră 


mi i-am pus pe drumuri la Impăratul. Moşioara 
agonisită mi-am dat-o fiscului, ca să scap de prin 
cele temniţi afurisite. Muierea mea, biata lina, 
floarea Ciucii de pe Criş şi copilaşii loan şi Luca 
şi pe sărmanul meu tată moşneag, mi i-am uitat 
aproape, de dragul naţiei mele nenorocite. Numele 
cel bun mi l-am pierdut, cum se pierde urma bărcii 
in apă şi de patru ani în şir toți birăii şi gornicii 
mă urmăreau şi zi şi noapte ca pe cânele turbat. 
Sănătatea încă mi-au clătinat-o lanţurile şi bătăile. 
Mi-a mai rămas doar capul... Capul ăsta sur... 
In care arde ca o candelă gândul sfânt al mân- 
tuirii!... Il dau cu dragoste şi pe el!... Numai 
să răsară soarele apus!... Îl dau... Şi Celce 
umple ceriul cu raze şi pământul cu verdeață și 
primăverile cu flori, poate picura din nou lumina 
în sufletele fraţilor mei obidiţi!... 

Aşa se ţesea beteala gândurilor în răsboiul 
minţii lui aprinse, pe când pe-afară sunau de sgu- 
duiau pământul, trâmbiţele de aramă. Glasurile 
săltăreţe îi risipiră'n urmă snopul gândurilor îndă- 
tinate, dar îi înviară altele. Neliniştit îi zise strajei : 

— Ce sărbătoare nouă ţin soldaţii? 

— Nu ştiu, îi răspunse nepăsător. 

— Sărbătoresc din nou pe cineva, cum l-au 
sărbătorit de câteva zile pe Crişan, săracul?... 

— Poate. 

— 0, ce fire vrednică! N'a răbdat să-i pân- 
gărească trupul mână străină! Şi-a împletit el după 
grumazi cureaua dela opinci şi şi-a stors cu băr- 
băţie sufletul din măduvă!... Apa, focul şi curajul 
nu ştiu de piedeci!... Ce-i păsa luică l-or mânji 
păgânii după moarte ?... Inima lui îngropată, aici, 
subt furcile Bălgradului, va încălzi prin veacuri 
atâtea inimi de fraţi! Capul său din parul împlântat 
în faţa căscioarei lui din Cărpiniş, va porunci din 
vreme'n vreme porunca jertfei pentru neam!... 
lar mâna lui cea dreaptă, din răscrucea Abrudului 
şi cea stângă din răspântia Bradului şi piciorul 
cel drept din prăjina Buciumului şi cel stâng din 
țeapa Mihăileniului — vor ridica odată alte gloate, 
să verse focul răzbunării !... 

Ochii lui Horia păreau luceferi. Cuvântul lui 
de proroc. Soldatul îl asculta încremenit. Dar un 
troznet de zăvor i se opri acum în “aiechi. Se 
crepă îndată uşa grea şi 'n pragul ei ir doi 
zlătari. Un strajămeșşter şi-un fierar. 

— Gata, Horia, să pornim în târg! strigă 
strajămeşterul încărcat de mândrie. 

— In care? îl întrebă îndată Horia, cu graiul 
rar şi apăsat. 

— In târgul Bălgradului! 

— De ce? 

— O să vezi tu acolo! Dar, mai lasă vorba! 
Fierarule, tu desprinde-i lanţurile din părete! Şi 
trei voinici să le ţină vitejeşte capetele! 

PE 

— Ei, băiete, ce folos de cap irufaş şi de 
tălpi putrede? 

— O să putrezeşti tu îndată! 

Horia simţi un fior la inimă. În clipa aceea 
de zguduire s'arătă şi cucernicul părinte Nicolae 
dela Biserica din Maieri. Barba lui albă ca zăpada 
tremura pe patratirul negru cum e cărbunele, iar 
degetele lui osoase tremurau pe sfânta cruce a 
Domnului. 

— Ce bine că vii, părinte! Spovedania de 
ieri mi-a uşurat sufletul, iar sfânta Cuminecătură 
mi-a înzdrăvenit curajul — îi grăi el, cum îl zări. 

— Mare-i darul lui Dumnezeu. 

— Dar, n'o fi sosit, ceasul ? 

— Credinţă numai, fiule ! îi răspunse preotul. 

— Chiar în Lunia asta? 

— Dator e omul odată să moară. 

— Chiar acum ? 

— Fericiţi sunt cei pe care-i alege şi-i pri- 
mește Domnul. 

— Fie! Să-mi jerttesc şi viaţa pe altarul na- 
ției! Să se facă din ea bobotaie, care să-i lumi- 
neze calea peste veacuri... Haidem! 


Se închină cu evlavie, sărută apoi fierbinte 
crucea jertfei, pe care i-o întinse bătrânul slu- 
jitor al Domnului şi porni cu paşi îndesaţi. Paz- 
nicii toţi după el. In alergarea câtorva clipe 
erau în faţa cetăţii. Acolo vuea mulțimea ţără- 
nească strânsă cu sulițele de prin munţi şi de prin 
văi. Târgul tot părea numai cujme grele şi co- 
joace. Horia cercetă cu privirea marea pletelor 
îmburate de albeala gerului și grăi în sine: 

— Sunt mulţi! Câţi cucurujii brazilor! O, 
de-ar avea ei şi curaj numai cât un bob de 
ghindă, ar sparge-acum într'o clipă zidurile Bălgra- 
dului!... Dar, ei sunt albine fără matcă... 

Incins într'o negură de soldaţi Horia înainta 
încet pe calea deschisă de călăreţi prin mulţime. 
Privirile tuturora îl însoţiau cu milă, mânile se 
împleteau în cruce, iar buzele se mişcau a ru- 
găciune. 

— Săracul Horia, nu-i în lanțuri de argint, 
cum ieşise vorba, ci'n de cele groase, cum sunt 
la carele de povară ! — şopti cu jale cineva de prin 
mulţime, 

— Nici faţa-i veştedă nu spune c'ar trăi cu 
cinci mâncări domneşti pe zi! Şi-i fluieră vântul 
prin oasel — se ridică îndată un alt graiu. 

— Şi nici haine moi nu poartă şi nici opinci 
cu nojițe de mătase şi nici nu cântă și nici nu 
joacă, numai tace şi se amăreşie, că mare scor- 
burătare la inimă! — s'auzi din altă parte. 

Urechea lui aşa de trează prindea cuvintele 
durerii, iar ochii lui neadormiţi desluşeau în toate 
genele jilave câte-o boabă limpede de rouă. 


Calea ducea spre un podiş încununal cun 
podeţ de scânduri, lung şi lat de câţiva stânjeni, 
Coasta podişului era înflorită cu toate porturile, 
iar în jurul podeţului întărit aştepta cu lăcomie o 
ceată de nemeşi mândri. Unii călări pe cai buieci, 
iar alţii în hinteaue strălucite. 

Horia ajunse în fața nemeşilor. Ochii lor îl 
înţepau ca săgețile înveninate, iar limbile îl îm- 
proşcau, furioase, cu fiere: 

— Ucigaş mai sângeros decât Haman din 
vremea lui Ahasver al Estirei! 

— Tăciunar mai fără suflet şi mai nelegiuit 
decât Catilina cel din Roma! 

— Haită mai necredincioasă decât cânele 
bătrân care a sfăşiat de moarte pieptul stăpânului 
său Acteon! 

— Nu eşti vrednic să te mai atingă raza 
soarelui, sobol afurisit de munitie! 

— Zdrobească-se capul mocanului crescut 
cu lapte de lupoaică! 

Ploaea ocărilor răscolitoare ar îi nămolit aşa 
mai multă vreme auzul celor de faţă, cu noroiul 
ei urât, dacă n'ar fi oprit-o un om de încredere 
al împăratului. 

Se făcu tăcere. 

Horia se urcă pe pod, unde-l aştepta cu ne- 
răbdare călăul Grancea și ajutoarele sale, îmbră- 
caţi în haine roşii. 

Pe urmele lui Horia mai venea un nor de 
oaste, târăind pe şoimul Cloșca şi treizeci de 
ortaci neîniricaţi de ai răscoalei, toţi îngropaţi 
în zale multe. [Il ţintuiră şi pe Cloşca pe o palmă 
de podişor,iar pe tovarăşii lui de luptă îi așezară 
în fața pâlcului de nemeşi. 

Privirea lui Horia se îmbrăţişă cu a ortacilor 
săi de voinicie, cu cari a dus lupta mare pentru 
traiul slobod şi pământ și fulgerul acelei priviri 
scăpărătoare le poruncea să nu se teamă. | 

Mulțimea se strânse ca un cerc de fier în 
jurul lor, să vadă ce se va petrece. 


Sfetnicul împărătesc, bătrânul grof lankovics 
începu a spune: 

— Cu voia Celui de sus și cu porunca Înăl- 
țimii Sale Împăratului nostru prealuminat, azi e 
mare praznic în oraşul nostru | 

Se răsplăteşte cu medălii credința acelora 
cari în zilele răscoalei s'au arătat apărători viteji 
ai păcii. 

Se răsplăteşte apoi cu aur vrednicia acelora, 
cari în vremea năcazului s'au ridicat vitejeşte ca 
vrăşmaşi hotărîţi ai tulburărilor. 

Şi se mai răsplăteşte'n urmă cu moșii şi cin- 
stea acelora, cari după potolirea focului ne-au dat 
pe mâna judecății pe aţâţătorii nelegiuiţi! 

— Ruşine! răsună de-odată un strigăt ca un 
foc de armă. lankovics se opri cu vorban dinţi, 


meniu cil ta antet 

Gloatele inălțară capetele. Şi alte glasuri de oţel 
începură să despice văzduhul limpede. 

— Răsplata laşităţii! 

— Preţul vânzării! 

— Încununarea stârpiturilor! 

— Putregaiurile cu medălii! 

— Păcatele cu sălbi de aur! 

— luzile cu țarina sângelui! 

Era Horia cu ortacii săi. Viforul măniei lor 
ar mai fi izbit în slujitorii nedreptăţii, dacă nu-l 
înăbuşiau îndată dobele şi goarnele. 

Sub aripa liniştei groful prinse iar cuvânt: 

-—  Greşiţi! Vă osândesc atâţia cărturari, 
cari stau de faţă! Uite Molnar, uite Meheşi, 
uite Kendi! 

— Blăstămat să fie cărturarul și afurisită să 
fie cartea, care te învaţă cum să te târăşti ca o 
molie, c'o mie de sarcini în cârcă, iar nu cum să 
te ridici din colb! strigă Horia, ca un arhanghel. 

— Nu osândi lumina! 

— Sunt orbiţi de lumină! Zidit-au casa lor 
pe ghiaţă. Şi când va răsări soarele, ei s'or pră- 
buși în abizuri! 

Groful lankovics năpădit de mănie îşi odihni 
privirea pe un mănunchiu de ţărani fruntaşi, aduşi 
anume în faţa lui. Urmă apoi: 

— Greşiţi! Vă dovedesc rătăcirea voastră 
birăii voştri! Uite-l pe Coteţ şi pe Cojocel şi pe 
Cocoş şi alţii, cum dau din cap! 

— Sunt cânii voştri! Au intrat ei în biserica 
noastră, dar nu s'au sfinţit! 

— Vă dovedesc apoi şi gornicii voştri ! Uite-i 
pe Trifești și Măteșeşti și Şăiteşti, cum te scuipă 
n față! 

-— Sunt cai râioşi, cari se scarpină de co- 
paci scorburoşi! N'or prinde nici ei său la rărun- 
chiu, cu toate carăle şi plugurile şi moşiile cinstite 
lor, căci cine-și prinde boii la jugul vostru, şi-i 
desprinde fără de coarne! Şi se duc pe rogoz! 

— Dar nu vezi tu, Horia, că-i râde'n nas 
până și nepotul tău Gheorghe Nicula ? 

— El e peara putredă, căzută 'n gura porcilor!... 

Un murmur tâmpit, ca un cutremur de pământ, 
se porni din rândurile nemeşilor călcaţi pe băiă- 
tura îngâmfării. Braţe cu degete aurite prinseră a 
se zbate prin aier, ca ramurile codrului în furtună. 
Din învălmăşeală ţâşni un glas subţire şi blajin ca 
de miel, dar veninos ca o gură de năpârcă: 

— Grăieşte bine Horia! Nu 'nzădar a fost 
el Căpitan! Daţi-i sabia şi caftanul!... 

Era al fişpanului Kemeny. 

Câţiva nemeşi se priviră zăpăciţi. Poporul 
aştepla uluit. La semnul maiorului Ortmayer un 
soldat acăţă o teacă ruginită de sabie la şoldul 
lui Horia şi-i aruncă o cârpă roşie peste umeri. 
Il întoarse apoi cu faţa spre popor, să-l vadă bine 
toată făptura. 

—  Ăsta-i Căpitanul vostru! strigă fişpanul 
a douaoară. 

Nemeşii toţi izbucniră 'n râs. Poporul tot 
privea cu inimile stârcite la Căpitanul ocărât. 

Horia îşi ridică atunci iute obeala roşie de 
pe umeri, o flutură odată dârz prin aier şi chioti 
năpraznic, ca un tun: 

— Din aste zdrenţe va răsări peirea voastră, 
lighioane nesătule! 

Cuvintele lui stâmpărară căldura celor ve- 
seli, cum stâmpără grindina din luna lui Cuptor 


erpahirer, ir .p., 
eng 


sudor Effntdu mrade 

zăduful văzduhului. Dup'o clipă de reculegere sări 
cu gura baronul lozsika: 

— Nu-i mulțumit cu atâta! Şi are dreptaie 
omul! A fost doar Craiu şi Domn al Munţilor. 
Daţi-i şi schiptrul de argint! 

Soldatul de lângă el îi apăsă îndată un cio- 
mag păsloresc în mână. 

— Iată Craiul vostru] strigă poporului baronul. 

— Măciuca ciobanilor şi ghioaga pălmaşilor 
şi colibaşilor va potopi odată ţapii şi berbecii 
palatelor! îi răspunse tot în strigăt şi Horia, în- 
vâriind vijelios ciomagul deasupra capului său. 

— Poate nu-i ajunge nici atâta! A fost şi 
Rege al Daciei! Daţi-i şi Coroana cea de aur! 
se repezi cu vorba groful Csâky. 

Soldatul trânti îndată căciula de pe capul lui 
Horia şi-i aşeză în locul ei un săculej de hârtie, 
care purta scrisoarea: „Horia Regele Daciei“. 

— lată Regele vostru! urlă ca un bălaur 
groful. 

— Din ăst petec de hârtie rotunjită în chip 
de Coroană, ce poartă scrisoare de ocară — se 
va naşte mâne Coroana de mărgăritare a Da- 
ciei, ce va străluci în lume ca lumina raiului, iar 
“a voastră, cea de aur, întunecase-va ca întune- 
recul iadului! răcni şi Horia, de zurăiau verigile 
lanțurilor încolăcite în jurui său. 

Cuvintele lui le acoperi un ropoi de ocări: 

— Culmea îndrăznelii ! 

— Vârtul fărădelegii ! 

— Intruchiparea diavolului ! 

După liniştirea clocotului luă cuvântul ba- 
ronul Hollaky : 

— Daţi-i în sfârşit şi Tronul cel împărătesc, 
c'a fost doar Impăratul Românilor! 

Soldatul aduse 'n grabă roaba sângeroasă a 
călăului şi-l aşeză frumos pe Horia în ea. 

— lată împăratul vostru! răcni Hollaky ca 
turbat, 

— Împărăţia Românilor va fi, chiar de vă 
veţi şi prăpădi! îi răspunse şi Horia în glas de 
tunet zguduitor. 

Indemnaţi 
slujbă. | 

— Bucură-te Împărate, îi zicea maistorul 
Grancea, închinându-i-se în batjocură. 

— Slavă Ție, Împăratul Românilor! se plo- 
conedu în jurul lui şi ajutoarele lui ţigăneşti. 

Se spărgeau străinii de râs şi se topeau ro- 
mânaşii de plâns. 

Din tremurul acelui amestec se distinse glasul 
baronului Bruckenthal, cârmuitorul Ardealului. 

— Ei, vezi Horia, cum se poate cădea de 
pe scara măririi? Vezi în ce băltoacă a ruşinei 
ai ajuns? Fii cuminte măcar acum, în ceasul al doi- 


de soldaţi întrară şi călăii în 


sprezecelea! Mărturiseşte-ţi măcar acum greşala,. 


aici în faţa lui Dumnezeu şi-a noastră și în fața 
poporului 1 

— Ce greşală? 

— D'apoi, n'ai zvârlit tu hulă în faţa lui Dum- 
nezeu, atunci când purtai păgânește sfânta Cruce 
şi sfânta Cuminecătură în fruntea unei tulburări ? 

— Nu! Căci numai Crucea Domnului apără 
şi păzeşte pe poporul desnădăjduit! Şi celce-şi 
jerifeşte trupul pentru mântuirea naţiei, vrednic 
este să guste chiar şi focul sânguirilor, din 
sfântul trup al lui Hristos! 

— Şi n'ai aruncat tu cu bolovanul păcatului 
nici în obrazul nostru, atunci când te-ai făcut 
stăpân pe Ţara Munţilor? 

— Nu! Căci voi n'aveţi acolo nici o pot- 
coavă de pământ! Plezniţi-l, să-i sară dinţii javrei 
afurisite | 

Pălmile călăiior începură a suna, încât îi în- 
vineţiră faţa. 

— D'apoi, Horia, n'aţi luat voi din mâna 
noastră mana atâtor bunătăţi ? 

— Nu! Făr' ne-aţi umplut şi codrii de mo- - 
liile mătăsurilor şi de putrezimea destrăbălărilor! 

— Cercaţi şi toiegele, doar i-or spori minţile! 

Răpăeau toiegele de-i invineţeau şi glesnele. 

— D'apoi, spune Horia, nu-i blăstămăţie c'ai 
urlat prin lumea mare, că noi nu ţinem legile? 

— Nu! Că le ţineţi cum ţin câinii Vinerile!... 

— Luaţi şi cleştele la rând, că-i îndrăcit cu 
totul! — Şi cleştele de foc sfăşiau cumplit. 

— Ei, Horia, mărturiseşte-ne adevărat, n'ai 
amăgit tu mişelește şi n'ai înşelat tu tâlhărește, 
pân” şi poporul ăsta bun? s'amestecă răstit în 
vorbă şi groful lankovics. | 

Cu ochii 'n flacări şi cu limba de jar îi 
zvârli Horia răspunsul: 

— Capul ăsta a gândii numai pentru popor! 
Inima asfa a bătut numai pentru el! Mânile şi pi- 
cioarele astea au ostenit pururea numai de dra- 


gul lui! Viaţa toată mi-am închinat-o numai lui! 


lar voi, străinii, mânca-v'ar inima cânii, l-aţi stors 
numai şi l-aţi belit! 

— E drac întreg! — strigă lankovics fu- 
rios ca un taur indârijit. Aici numai moartea mai 
ajută! Călăii să-şi facă datoria. Să-l ucidă întâi 
sufleteşte şi numai pe urmă trupeşte! 

— Cum? îl întrebă maiorul Ortmayer. 

— După hotărârea judecății! îl lămuri stet- 
nicul împărătesc. 

— Inţeleg. Să începem muncile cu Cloşca, 
iar Horia să stea de mărturie... Ca să-i sângereze 
inima în faţa chinurilor lui de moarte... 

— Aşa! 

— Granceo, la treabă! 

Călăii cât baţi în pălmi îl şi tăvăliră pe 
Cloşca pe podele. Doi inşi îl târăiră şi pe Horia 


„lângă el şi-i grăiau diavoliceşte: - 

— Uite cum îl desbracă acum, ca pe-un 
prunc de scaldă... Cum îl înțepenesc în patru pi- 
roane ca pe-un Hristos răstignit... Cum ridică me- 
şterul roata de fier ca pe vestitoarea morţii... Auzi 
cum irozneşte fluierul strivit, ca ghiaţa ce se 
sparge... Cum urlă de groaznic fratele tău cel de 
cruce, ca leul în dinţii clupsei... Cum horcăie 
ca'n doaga morţii... Vezi cum îi despică pieptul 
lat, ca pe-un dovleac răscopt... Cum îi smulge 
din coş inima, ca pe-o ridiche din pământ... Cum 
îi rătează capul tuns, ca grumajii de găină... Cum 
i-l împlântă întrun par, ca pe-o ciuhăm holda 
coaptă... Cum îi creapă trupu'n patru, ca bradul 
pentru doage de ciubere... Cum trântesc în corfe 
câte-o mână, ori câte-un picior prizărit, ca nişte 
labe de mortăciune... Cum le leagă la oblânc de 
căluşei, să le ducă şi să le bată'n furci pela răs- 
cruci, ca de-acolo să vâre spaimăm tot su- 
fletul... 


Horia urmări liniştit acest măcel îngrozitor 


In văpaie 


Se zbate'n mine sufletul de pară, 
Se zbuciumă, gemând de bucurie 
Şi 'n chiot năzueşte spre tărie — 
lar sufletul străbunii mi-l lăsară ! 


E vijelie fără de hotare, 

Furtună e, ce tună și răstoarnă, 

Şi-i clocot viu — simţirea care-mi toarnă 
Zvâcniri de foc şi-atâta 'nfrigurare! 


Uimirea mi-e încremenită'n mine, 

lar cântecul ca marea se revarsă — 

Şi atât de dorul lui mi-e firea arsă, 

C'aș da pe el și cea din urmă clipă. 
DAFENA-BLAGAIANA 


! Preludiu la un ciclu de cânt&ce eroice din răsboiul 
nostru. 


ÎNTRE BACH ŞI MOZART 


şi-l privia ca pe cea mai aleasă jertfă adusă de 
un rumân pentru sfânia cauză a nației. 

După isprăvirea măcelului Grancea îi grăi 
şi lui: 

— Zădrobitu ţi-am sutletul, cum se zdrobeşte 
strugurul în teasc! Să-ţi sfarm acum şi oasele, ca 
ale ortacului tău de tâlhărie! 

Horia îşi urcă privirea în ceriu. Se închină 
adânc şi se'nsemnă cu sfânta cruce. Se'nturnă apoi 
către popor şi strigă în glasul trâmbiţei dela ju- 
decata cea din urmă: 

—— Fraţilor! Mor pentru nație... Dar dincolo 
de moartea mea zăresc cum se creapă zorile)... 
Cum răsare soarele|... Şi-i văd pe toţi cari plâng 
acum în întunerec, veselindu-se în lumină! 

Păşi apoi spre roata morții, îndrăsneţ şi ne- 
păsător, ca un mire la nuntă. 

— Moare demn, şopti un nemeş, 

— Ca mucenicii de prin căzanii — intregi un 
rumânaş cu ochii umezi.., A. NANU 


IEI 


Icoană sfântă-adânc săpată'n mine, 
Mi-ai fost mândrie, vis și mângăiere, 
Mi-ai fost lumină'n clipele senine 
Şi-atlât de dulce şoaptă în tăcere. 


În sufletu-mi te-am întrupat pe tine 
Și te-am iubit, cum n'a mai fost iubire... 
Nu te-am pierdut; te-am regăsit în mine, 
Tu cea mai dragă, sfântă nălucire 7 


Îți dăruesc și gândul şi simirea. .. 

Tu mi le-ai dat, le simi că-s ale iale. 

Și câ! aş vrea să'nving o clipă firea 

Ca să-mi opresc o lacrimă de jale ! 
DAFNA-BLAGAIANA 


MUZICA PARADISIACĂ 


Cheia muzicii lui Bach: dorinţa de evadare 
din timp. Umanitatea n'a cunoscut un alt geniu 
care să fi prezentat cu mai mult patos drama 
căderii în timp și nostalgia paradisului pierdut. 
Evoluţiile muzicii sale îţi dau o senzaţie grandioasă 
de ascensiune în spirală spre ceruri. Cu Bach ne 
simţim la poarta paradisului ; niciodată în el. Pre- 
siunea timpului şi suferința omului căzut în timp 
amplifică nostalgia după lumi pure, dar nu ne 
transpun în ele. Regretul după paradis este atâi 
de esenţial acestei muzici, încât te întrebi dacă 


Bach a cunoscut altă amintire decât cea para- 
disiacă. O imensă şi irezistibilă chemare răsună 
profelic în ea. Şi care este sensul acestei chemări 
dacă nu să ne scoată din lumea aceasta? Cu Bach 
ne înălțăm dramatic în spre înălțimi. Cine în ex- 
tazul acestei muzici n'a simţit trecătoare condiția 
sa naturală şi n'a trăit seria de lumi posibile ce 
se interpun între noi şi paradis, acela nu va înţe- 
lege dece tonurile acestei muzici sunt tot atâtea 
săruturi de îngeri. 

Transcendentul are la Bach o funcţie atât 

de importantă, încât tot ceeace îi este dat omului 
să trăiască, are sens numai prin relaţia la o con- 
diție de dincolo. Nu este nimic natural în această 
muzică transcendentă, fiindcă nu acceptă niciodată 
aparențele şi timpul. 

Bach ne învită la o cruciadă, pentru a des- 
coperi în sufletul omului, dincolo de aparențe, 
amintirea unei lumi divine. Dar oare a înțeles el 
omul, de a crezut că-l poate mângăia cu astfel 
de răscoliri? Nu se adresează chemările şi mân- 
găierile lui unei lumi de îngeri căzuţi, cărora doar 
tentaţia astrală a păcatului le-a frânt aripile şi i-a 
aruncat de acolo, aici, unde lucrurile se nasc şi mor ? 
O tragedie angelică este toată muzica lui Bach. 
Exilul terestru al îngerilor este motivul şi sensul 
ei ascuns. De aceea, pe Bach îl putem înţelege 
numai când suntem departe de omenescul nostru, 
când trăim în întâia noastră amintire. Indurerat 
de căderea în timp, el n'a văzut decât veşnicia. 
Patosul acestei viziuni consistă în a reprezenta 
procesul de ascensiune în vecinicie, iar nu veci- 
nicia în sine. O muzică, în care nu suntem vecinici, 
ci vom deveni. Vecinicia este înfrângerea com- 
plectă a timpului şi intrarea, nu în altă ordine de 
existență, ci într'o lume substanţial diferită. Vi- 
ziunii creştine a discrepanței absolute între timp 
şi vecinicie, Bach i-a dat contur sonor. Vecinicia 
nu este concepută ca o infinitate de clipe — există 
o vecinicie în timp, o totalitate imanentă a devenirii, 
— ci ca o clipă fără centru şi fără limită. Para- 
disul este clipa absoluiă, un moment rotunjit în 
sine, în care totul este actual. Tensiunea şi dina- 
mismul acestei muzici sunt determinate de faptul 
că noi avem să cucerim paradisul; nu vrem să ni 


se dea. Intervenţia divină nu joacă aproape nici 
un rol. Bach îl roagă pe Dumnezeu mai mult să 
ne primească, decât să ne mântuiască. Momeniul 
dramatic este la poaria paradisului, în pragul veci- 
niciei. Cruciada pentru paradis aici işi atinge 
punctul culminant în creştinismul profund al lui 
Bach. Calea cealaltă, a răsvrătirii și a abisului 
uman, a închipuit o cruciadă spre a desrobi pa- 
radisul de dominaţia divină... 


Ce armonie auzim la poarta paradisului ? Ce 
se poate auzi numai acolo? Dacă cu Bach simţim 
regretul după paradis, cu Mozart suntem în paradis. 
Această muzică este cu adevărat paradisiacă. Ar- 
moniile ei sunt un dans de lumină în vecinicie. 
Dela Mozart putem învăța ceeace înseamnă con- 
cepiul grațios al veciniciei. O lume fără timp, fără 
durere, fără păcat... Bach ne vorbea de o tragedie 
a îngerilor; Mozari de o melancolie a îngerilor. 
Melancolie angelică, ţesută din seninătăţi, trans- 
parenţe, joc de culori. 

Evoluţia în spirală a muzicii lui Bach, prin 
însăşi această schemă indică o nemulţumire de 
lume, de ceeace e dat, o sete dea cuceri purităţi 
pierdute. Spirala nu poate fi o schemă a muzicii 
paradisiace, fiindcă paradisul este limita finală a 
ascensiunii; mai în sus nu se poale atinge nimic. 
Cel mult în jos, în spre pămâni. Să existe şi acolo 
un regret după pămâni ? Dar aceasia este demonie... 

La Mozart, ondulaţia înseamnă deschiderea 
receplivă a sufletului pentru splendoarea paradi- 
siacă. Ondulaţia este geometria paradisului, precum 
spirala este geometria lumilor interpuse între pă- 
mânt şi paradis. 


Berlin, lanuarie 1935. EMIL CIORAN 


Distihuri despre morți 


Mai mult iubim pe morţi decât pe vii, 
Pe: morţii blânzi ca niște buni copii. 
Ei nu fac nici un rău, sunt duhuri line, 
Ci amintirea lor ne face bine. 


Ei nu pun spini pe frunţi sau subt călcâie, 
Ci ni s'arată'n vis și ne mângâie. 


Ei nu ne-apasă, nu ne umilesc, 
Ca oamenii ce pe pământ trăiesc. 


Ei nu ne fac nicicând să suierim, 
Ci ne învaţă cum să ne iubim. 


Ei ne obicinuesc cu drama morţii 
Şi ne arată cât de sfinți sunt morții. 
Nu-i om să n'aibă duşii lui iubiţi, 
Pe care îi visează fericiţi 


In nopţile de somn şi voie bună 
Când stă cu ei de vorbă, împreună. 


Au cunoscut şi ei pe-acest pământ 
Durerea dintre leagăn și mormânt, 


Au suferit şi ei şi-au plâns, ca noi, 
De truda nesiârşitelor nevoi. 


Ca şi ei moartea noastră s'o dorim 
Abia atunci când soarta ne-o'mplinim, 


Abia atunci ne vor chema, pe rând, 
Acolo, morţii, lângă ei, curând. 


De regăsirea lor nu ne'ndoim 
De vreme ce-i visăm şi îi iubim, 


Nu, dragostea şi mila, nu se'ngroapă, 
Ci ele trec și dincolo de groapă. 


Dar pân'atunci, când lângă ei vom îi, 
Ne fie dragi ca morţii, și cei vii... 
P. POSSA 

Tăria mea 
Domnul e, de-acum, tăria mea în veci! 
El inima mi-o ține'n mână 


Ca într'un cuib de steiu şi lână, 
Şi-i potolește frica nopților reci. 


li simte svâcnirile spaimei 

Şi-o strânge, uşor, între dește 
Când spaima de sine îi creşte, 
De nu-și încape'n cuibul palmei. 


De doruri mari îi ușurează mersul, 
Şi de mâhniri o mângăe'n cuvânt, 

li schimbă 'n bucurie un spăimânt 
Şi îi şoptește cântecul şi versul. 


EL Domnul, El tăria şi Viaţa, 
Inima mea, El pașii-ţi înmulțeşte; 
Spre vecinicii te saltă, te zoreşte, 
Din noapte-ţi naşte, dimineaţa. 


Când, ostenită tu vei înceta 
Să-mi măsuri setea de-absolut, 
Și-o să-ţi aduci aminte că eşti lut, 
Inimă, El va fi odihna ta. 
NICOLAE VONICA 


SCRISORI DIN GERMANIA 





Mântuilorul umblând pe ape 


CUVINTE DESPRE ISRAEL 





Grigorescu: Ovreu 


Prăpădeam urâtul serilor lungi de iarnă din 
cele trei săptămâni de sărbători cu cari apune un 
an şi răsare altul, cetind câte ceva din puţinele 
cărți ce am luat cu mine de-acasă, ca să-mi ţie 
tovărăşie românească în greoaia mea singurătate. 
Aşa am dat odată peste faimosul capitol unsprezece 
din epistola către Romani, în care cu o adâncime 
de cugetare ce adeseori refuză să se lase asi- 
milată de modestele noastre puteri de înţelegere, 
Sfântul Apostol Pavel desbate taina mântuirii vii- 
toare a Israelului neascultător şi tiran şi rău. Ce- 
tind, mi-a alunecat gândul la problema rassistă 
ce-a izbândit pe alocuri, ce mocneşte sub cenuşa 
aşteptării şi poate a opresiunii, în alte multe părți. 
Problemă care dacă ţinteşte la crearea unor state 
pur naţionale şi la mobilizarea etnicului pentru 
consolidarea şi propăşirea acestor state, apoi lo- 
veşte desigur întâi de toate în Israelul nomad şi 
stăpân „nevăzut“, dar simţit, cam pretutindenea. 
Are această luptă, această violenţă rassistă vre-un 
temeiu creştin, care să dea o valoare de drept, o 
îndreptare morală svârcolelilor ei devotate ? 


Mi-am răspuns afirmativ. Israelul a gândit 
lucruri înalte despre sine şi nu s'a temut (Rom. 
3 

11, 20). Prin căderea lui, neamurilor păgâne le-a 
venit mântuirea, ca Israel să râvnească la ele (Rom. 
11, 41). Cu privire la Evanghelie, suni vrăşmaşi 
(Rom. 11, 28). Dar şi Îsraeliţii de nu vor stărui 
în necredință, vor fi altoiţi: căci puternic este 
Dumnezeu să-i alioiască iarăşi (Rom. 11, 25). Aşa 
gândea Sf. Pavel despre ei. Şi examinând cu puţină 
luare aminte acest portret, această caracterizare 
a Israelului vremurilor pauline, o să vedem că ea 
e valabilă şi pentru timpul nostru. Israelul n'a 
cedat nimic din încăpăţinarea îniţială şi din acel 
atavic şi primejdios exclusivism ce-l face să dispre- 
țuiască tot restul omenirii, făcându-se prin acest 
fapt pe el însuşi odios tuturor. Gândeşte şi acum 
lucruri înalte despre sine şi nu se teme. Refuză 
cu neruşinare pe Hristos şi judecă josnic pe creştini. 
E vrăşmaş Evangheliei şi în conflict milenar 
cu postulatele ei. L-am văzut la treabă în Rusia, 
în stil mare. Comunismul bunurilor, Evanghelia îl 
“ recomandă, nu-l împune. Impune însă ajutorarea 
săracului și proclamă şi pe seama acestuia dreptul 
de a trăi. Comunismul primilor creştini avea un 
caracter cu totul benevol. Comunismul marxisto- 
iudeo-bolşevic e un fiu al teroarei, o odraslă a 
violenţei. Şi un cuibar de idei anarhice, cari toate 
lovesc în creștinism. Jidovii stăruesc în necre- 
dinţă (raportată la Hristos — 'se'nţelege 1), lucru care 
ne lasă să credem că vremea când vor fi „altoiţi“ 
la „maslinul bun“ (Rom. 11, 24), e deparie. 


Fireşte că morala creştină refuză categoric 
argumentele pentru vre-un închipuit drept dea 
ataca pe semenul tău, pe „deaproapele“ tău. Po- 
runca iubirii ne îndatorează să cuprindem în dra- 
gostea noastră chiar şi pe dușman. Dar morala 
creştină nu zice nicăiri că nu trebue să-l aperi pe 
Hristos şi aşezămintele creștine din lume. Ori dat 
fiind faptul că Israelul fără ţară, fără Hristos şi 
mai ales fără comandamente morale corecte privi- 
toare la tratamentul altor neamuri şi la relaţiile 
dintre indivizi, e vecinic în stare de ofensivă faţă 
de lumea creştină, el trebue combătut. Răsboiul 
împotriva lui, asfăzi, e un răsboiu al credinţei 
angajat cu cel mai încorigibil şi mai puţin loial 
dintre vrăşmașii ei. Imprăştiat pe toată faţa pă- 
mântului, pentru ispăşirea păcatelor sale, el, în 
toată vremea şi'n tot locul a râvnit la dominarea 
elementului neiudeu, pe toate căile posibile. Şi a 
reuşit. E într'adevăr de admirat tenacitatea cu care 
acest popor îşi urmăreşte înfăptuirea planurilor 
sale. Nouă, creştinilor, ne dă elocvente lecţii de 
solidaritatea ce domneşte în sinul lui, nu atât 
în chesiiuni cari privesc viaţa internă a unei comu- 
nităţi iudaice, cât în atitudinea unanim ostilă și 
provocăfoare pe care o manifestă ei faţă de creştini, 
Un iudeu nu piere de foame sau din lipsă de lucru. 
Flindcă, până și cel mai de rând element din neamul 


acesta cu vocabularul ciuruit de gargariseala 
jargonului, e preferat oricând unui creştin su- 
perior ca pregătire şi posibilităţi personale de 
muncă, nu numai în arhinumeroasele intreprinderi 
evreeşti, ci chiar şi în cele creştine, unde influența 
ocultă e mai convingătoare adeseori înaintea celor 
slabi de înger, decât toate argumentele dreptăţii. 
Cel mai temut bancher european e baronul Rot- 
schild (mort de curând) şi familia sa, care se con- 
duce după „tradiţii“ princiare: pentru păstrarea 
intactă a averii uriaşe a acestei dinastii semite şi 
a influenței ei financiare pe pieţele: lumii, membrii 
acestei familii nu pot coniracta căsătorii decât în 
sânul familiei lor. O panică semănată la bursa 
din Londra cu minciuna că generalul Wellington 
a fost învins de Napoleon la Waterloo, i-a permis 
lui Roischild 1 (?) să pună mâna pe toate valorile, 
pe prețuri derizorii. A doua zi, aflându-se ade- 
vărul, bursa a înregistrat creşteri considerabile. 
În 48 de ore Rotschild şi-a făurit norocul, care 
a crescut până acolo, încât soția unuia din acești 
bancheri atotputernici, aflând că are să isbuc- 
nească răsboiul mondial, putu spune impertinentă 
şi aşa de sigură de puterea casei sale: Nu se va 
face răsboiu, căci bărbatul meu n'o să vrea să 
dea creditele necesare! (Pentru mai multe, căutaţi 
în R. P. A. Belliot — Manuel de Sociologie catho- 
lique, Paris, Lethielleux, 1927). 


Răsboiul împotriva Israelului zilelor noastre 
e un răsboiu drept, o cruciadă. Germania a operat 
acest abces — creștineşte. N'a spânzurat de limbă 
pe nimeni, cum minte o anumită presă. Cel mult 
că le-a ajutat indezirabililor, cu o cavalerească 
complezenţă, să-şi facă bagajele mai în grabă. 
Aici la Breslau, deşi aproape de Polonia, n'am 
avut prilejul să văd tipul de iudeu murdar galiţian. 
Mulţi evrei exercitează încă diferite funcțiuni pri- 
vate, în deplină siguranță. Dacă se duce o luptă 
şi împotriva acesfora, ea e cât se poate de loială. 
Un exemplu: medicii germani au lipită pe firmă o 
svastică urmată de menţiunea: „Deutscher Arzi“, 
Eşti liber să mergi la oricare. Nimeni nu te con- 
irolează. Însă conştiinţa germanului renăscut, re- 
fuză să poarte povara nedreptăţii ce i-ar fi făcut 
unui consângean de-al său, atunci când ar fi dat 
banii munciţi de sine veneticului de care nu-l leagă 
nimic, 

La noi acasă s'au mișcat studenţii. Cu mult 
succes moral,: cu nici un succes real până acum. 
S'au mişcat în numele ideii şi demnității naţionale 
ultragiate, care-i dogma lor de toate zilele. Au 
fost trataţi precum se ştie. Fără să se țină seamă 
de un lucru: codul penal nu poale tămădui „de- 
Jicte“ ce răsar din pământul neamului, se frământă 
sub cerul Patriei, se dospesc în suflete şi-şi aşteaptă 
înfăptuirea cu ziua de mâine. 

Lumea nouă pe care o aşteaptă orice cuget 
românesc nu se va inaugura cu tăierea capetelor 
bătrânilor noştri cuminţi cari azi conduc destinele 
politice ale României. Nu! România nouă va fi o 
potenţare faptică a energiilor româneşti şi o între- 
buinţare reală a lor în angrenajul vieţii de stat. 
Va fi o lume care va trimite Israelul să-şi aştepte 


mântuirea în pocăință şi indreptare. 


Breslau, lanuarie 1955 
GRIGORIE T. MARCU 


Adormit, pământul doarme 


Adormit, pământul doarme ca un moş, 
Peste drum îi scurmă 'n cârcă un cocoş 
Şi nu simte adormitul, că-i pitit 

Sub strai greu, mâţos, de iarnă înălbit. 


Suflă greu şi rar pământul, doarme dus; 
Câte-un caer alb de aburi, scapăn sus 
Din tuhoarea strânsă bine, lângă trup, 
Țurţuri grei i-atârnă'm strașini şi se rup. 


Zdrumicate'n colț de ghiaţă, lângă drum 
Coşurile torc a lene siâipi de fum, 

lar fântânile 'ngheţate, ochi lăeţi 

Iţi fumează pătimaşe din găleți. 


Anişoara'nvolburată, iese'n prag, 

De lumină-i străluceşte chipul drag, 
Peste ochi îşi pune dreapta, face pod, 
lar cu stânga potoleşte pe norod... 


Viscolul goneşte iară peste sat, 
Mușcă lacom din nămete, ca turbat, 
Sănii iuți ţi le întrece gâfăind, 
lar pe fete le petrece, fluerând. 


Adormit, pământul doarme liniştit 
Sub cojocul lui de iarnă înălbit. 
Viscolul glumind acuma, iaca'n joc, 
Să-l trezească, mi-l ciupeşte de cojoc. 
ILIE ŢARINĂ 





GRIJA DE COPIII NOŞTRI 
Educaţia în familie 


Au urmat vremuri grele în biserica ortodoxă. 
Parte provocate de eresuri, dar mai ales poftele 
de mărire necreştinească, au zguduit, în cercuri 
largi, temeliile vieţii creştineşti şi prin aceasta şi 
principiile religioase-morale, de cari aveau să se 
conducă părinţii în creşterea copiilor lor. Cu toate 
aceste zguduiri, biserica lui Hristos nu şi-a uitat 
de datoria ei de-a stabili regulele şi de-a arăta 
credincioşilor calea, care singură poate duce la 
fericirea vremelnică şi la cea de veci. 

Scoase din Sfintele Scripturi, aceste învăţă- 
turi sunt îmbrăcate, prin scurțimea şi limpezimea 
lor, într'o haină într'adevăr clasică şi e mare pa- 
gubă, că părinţii nu le mai cunosc. Căci cele 
câteva rânduri, în cari e cimentată întreaga mo- 
rală şi întreaga dogmalică a religiei noastre 
ortodoxe, fac mai mult decât o carte groasă menită 
studiului religiei, mai ales când părinţii creştini le 
vor prezenta copiilor, aceia fiind ei înşişi pilda vie 
a împlinirii datoriilor lor. 

lată despre ce ar trebui să se predice cât 
mai des în bisericile noastre, iată ce ar mai trebui 
să cuprindă cărticelele bune de învăţătură creşti- 
nească destinate credincioşilor noşiri.! 

Subt titlul Invăţături bisericeşti, care trebuie 
să le ştie creştinii găsim înir'o astfel de cărticică 
de învăţătură următorul sumar: 

Şapte daruri ale Duhului Sfânt: Inţelepciunea. 
— Inţelegerea. — Sfatul. — Tăria. — Ştiinţa. — 
Buna cinstire. — Frica lui Dumnezeu. 





1! Un inceput bun s'a făcut la Mitropolia din Chişinău 
şi la episcopia din Arad. 


In munții noştri : 


Aspect de iarnă 


ze 

Nouă roduri ale Duhului Sfânt: Dragostea. 
— Bucuria. — Pacea. — Indelungă-răbdarea. — 
Bunăiatea. — Milostivirea. — Credinţa. — Blân- 
deţele. — Înfrânarea. 

Nouă porunci ale Bisericii: A ne ruga lui 
Dumnezeu şi a asculta dumnezeeasca slujbă în 
toată Dumineca şi sărbătoarea. — A ţinea postu- 
rile cele de peste an, cari sunt: postul înaintea 
Nașterii lui Hristos şi înaintea Invierii sale, postul 
SS. Apostoli şi al Adormirii Născătoarei de Dum- 
nezeu şi Mercurile şi Vinerile de peste an. — 
Feţele cele sfinţite a cinsti. — A ne mărturisi pă- 
catele şi a ne cumineca în pomenitele posturi. — 
A ne ruga pentru ceice sunt în stăpânire. — A 
păzi posturile şi rugăciunile, care va porunci epi- 
scopul locului în vremea oarecării neputințe. — 
A nu ceti cărţi ereliceşti. — Lucrurile cele bise- 
riceşti a nu le întoarce spre străină treabă. — 
Nuntele a nu le face în vremea posturilor. 

Şapte fapte ale milei cei trupești: Pe cel flă- 
mând a-l sătura. — Pe cel setos a-l adăpa. — 
Pe cel gol a-l îmbrăca. — Pe cel străin în casă 
a-l aduce şi a-l odihni. — Pe cei bolnav a-l cer- 
ceta, — Pe cei scârbiţi în temniţă a-i cerceta. — 
Pe morții cei săraci a-i îngropa. 

Şapte fapie ale milei cei duhovniceşti. Pe 
celce greşeşte a-l îndrepta. — Pe celce nu ştie 
a-l învăța, — Pe celce se îndoeşte, bine a-l sfătui. 
— Pentru mântuirea deaproapelui pe Dumnezeu 
a ruga. — Pe cei scârbiţi a-i mângăia. — Năcazul 
şi supărarea cu răbdare a le purta. — A lăsa şi 
a ierta celorce ne-au greşit nouă. 

__ Trei fapte bune ale cuvântării de Dumnezeu: 
Credinţa. — Nădejdea. — Dragostea. 

Trei sfaturi ale Evangheliei: Sărăcia cea de 
bună voie. — Fecioria cea deapururia. — Ascul- 
tarea cea desăvârşit şi deplin pentru Dumnezeu. 


Patru bunătăţi ale sufletului: Vitejia. — Inţe: 
lepciunea. — Dreptatea. — Curăţenia. 

Patru bunătăţi ale trupului: Tăria. — Între- 
gimea. — Frumuseţea. — Sănătatea. 

Şapte păcate de moarte: Trufia. — Iubirea 
de argint. — Curvia. — Mănia. — Lăcomia. — 


Zavistia. — Lenevirea la faptele cele bune. 

Sapie faceri de bine împotriva acestora: 
Smerenia. — leftinătatea. — Infrânarea poltei. — 
Îngăduinţa. — Postul împotriva lăcomiei. — Dra- 
gostea și iubirea de fraţi. — Nevoinţa spre faptele 
cele bune. 

Cele patru păcate strigătoare la cer: Uciderea 
de bună voie. — Păcatul sodomesc. — Asupreala 
săracilor şi a văduvelor. — Oprirea de plata slu- 
gilor. 

Şase păcate împotriva Duhui Sfânt: Cea peste 
măsură nădejdea despre mila lui Dumnezeu, adecă: 
când fără frică greşeşte, gândind că va ierta Dum- 


-nezeu acelea toate; — Desnădăjduirea de mila lui 


Dumnezeu. — Călcarea Fiului lui Dumnezeu şi 
lăpădarea de el şi scăparea darului Duhului Sfânt. 
— Indărătnica împotrivire a arătatului adevăr. — 
Indărătnica petrecere în răutate: adecă în păcate, 
care este împietrirea şi aceasta este iarăşi. nebă- 
garea de seamă până la moarte pentru pocăință. 
— Indărătnicia şi din răutate purcezătoare gonirea 
bisericii cei creştineşti, cu gânduri deşarte prin 
micşorarea slavei lui Dumnezeu. 

Cele nouă păcate străine: Dacă poruncim 
cuiva să greşească, adică dacă învităm pe cineva 
spre păcat. — Dacă dăm sfat, învoire în cele către 
păcat. — Dacă ne învoim spre păcatul cuiva. — 
Dacă tăcem şi nu înfruntăm pe celce păcătueşte. 
— Dacă putem şi nu împiedecăm păcatele cele 
străine. — Dacă ascultăm pe celce păcăluește şi 
îl apărăm. — Dacă pe cineva învităm spre păcat 
sau de aceea nu băgăm de seamă. — Dacă lăudăm 
păcatul străin. — Dar mai vârtos greşim, dacă 
dăm scandelă (sminteală). 

Cele 12 roduri ale milosteniei, cum scrie la 
Mateiu 25: Flămândului să i se dea de mâncare. 


— Setosului să i se dea să bea. — Pe cel străin 
să-l primească în casă. — Pe cel gol să-l îmbrace. 
— Pe cel bolnav să-l caute. — Pe cel din tem- 
niță să-l cerceteze. — Pe cei morți a-i îngropa. 
— Pe cei scârbiți a-i mângăia. — A sfătui cele 
de mântuire. — A învăţa pe cei neștiuţi. — A ierta 
greșelile celui vinovat. — A răbda cu mulţumită 


scârbele ce ne vin dela Dumnezeu şi dela oameni 
şi a ruga pe Dumnezeu nu numai pentru sine, ci 
pentru toţi. ie oa RA: | 

Cărticica cu aceste învățături religioase-mo- 
rale, scoase toate din Sf. Scriptură, se afla pe 
vremuri în mânile tuturor cărturarilor, la sate ca 
şi la oraşe, şi înlocuia încâtva îndeletnicirea cu 
cetirea Sf. Scripturi. Căci curând se uitase în bi- 
serica creştinească îndemnul Si. loan Gură de 
Aur şi al altor sfinţi părinţi ai bisericii, cari cereau 
cu tot dinadinsul cetirea Bibliei, îndeosebi a Noului 
Testament şi a Psalmilor, izvorul bogat în îndru- 
mări la viaţa religioasă-morală. O cauză princi- 
pală a fost și lipsa Bibliei în limba vorbită a cre- 
dincioşilor. lar când s'a tipărit și la noi în limba 
română i s'a dat un format, care a făcut-o din 
cauza preţului urcat inaccesibilă mulţimii. Starea 
aceasta dăinueşte şi astăzi. Spre durerea noastră 
trebuie să mărturisim, că dacă totuşi a început să 
pătrundă şi în popor, e datorită mai mult Socie- 
tăţii biblice britanice. 

Mare e răspunderea, pe care o au părinții 
şi ceilalţi educatori înaintea lui Dumnezeu şi a 
societăţii în privința creşterii copiilor lor. Dar cu 
toată convingerea, că o educaţiune bună e de o 
importanţă capitală atât pentru individ, cât şi pentru 


| 
i 
| 

societate, asistăm zilnic la spectacolul dureros al 
nenumăratelor pilde de educaţie greşită. Pentru ce 
oare? Cauza principală e, că părinţilor le lipsesc 
cunoştinţele necesare pentru a putea da o creştere 
bună, în spirit creşștinesc, copiilor lor. Toţi cei în 
slujba statului şi a altor organizaţiuni au nevoie 
de o pregătire specială pentru a-și putea exercita 


ȘTIINȚĂ POPULARIZ ATĂ 


profesiunea. Numai creşterea copiilor în familie 
poate fi lipsită de această pregătire? Nevoia o 
vedem, deci şi părinţii trebuie să caute a-şi câ- 
ştiga cunoştinţele necesare, pentruca să ne poată 
da în copiii lor caracterele, de cari are nevoie 


poporul român. ă 
VICTOR LAZĂR 


Dimensiunile universului 





Soare polar 


Mult timp a trebuit să fie preocupată gândirea 
omenească, până să poată ajunge la concluzia, 
că pământul este un corp rotund, turtit puţin la 
poli din cauza mişcării de rotaţie pe care o să- 
vârşeşte. La început s'a crezut că pământul este 
un disc rotund înconjurat de apă în toate părţile. 

Şi mai multă bătaie de cap a produs gân- 
ditorilor, problema suportului pe care se sprijineşte 
pământul. Astfel la început s'a crezut că pământul 
se sprijineşte pe umerii unui uriaş înaripat numit 
Atlas, care şi el la rândul lui stă pe carapacea 
unei broaşte ţesloase, iar aceasta trebuia de ase- 
menea să aibă un punct de sprijin în spaţiu. Admiţând 
însă această ipoteză, tot trebuia să se ajungă ia 
concluzia, că ori pe ce s'ar sprijini pământul, este 
necesar să existe undeva un punct fix, care să 
țină pe el toate sprijinile intermediare, Ori această 
ideie duce automat la un spaţii finit, -dar tot greu 


de conceput, de vreme ce sprijinul pământului se 
poate foarte greu imagina. 

Cercetările mai nouă au ajuns însă la con- 
cluziunea, că dacă pământul e un corp finit, el nu 
se sprijineşte însă pe nimic şi se mişcă într'un 
spaţiu infinit. Pentru ce este infinit spaţiul în care 
se mişcă pământul, vom vedea către sfârşitul 
acestei expuneri. Deocamdată să vedem în ce 
condițiuni se mişcă pământul şi ce dimensiuni 
are el. 

Pământul are două feluri de mişcări prin- 
cipale: una în jurul axei sale, care îl face să 
fie când cu o jumătate, când cu cealaltă spre 
soare, dând astfel naştere la zi şi noapte, iar alta 
în jurul soarelui, dând naştere la anotimpuri. Dar 
dacă pământul nu se sprijineşte pe nimic, cum de 
nu cade în infinitatea spaţiului ? Pământul nu cade, 
pentrucă soarele exercită o forță de atracţie 
asupra pământului şi-l face pe acesta să ţină 
mereu o anumită cale. Nu cade pământul nici 
pe soare, fiindcă din rotația sa în jurul axei, 
rotaţie care dă naştere la zi şi la noapte, se naşte 
o forţă contrară atracției soarelui. Din echilibrul 
acestor două forţe, pământul ţine un drum în jurul 
soarelui care se ştie că e de forma unei elipse. 


Nu trebue să ne mire atracţia pe care o 
exercită soarele asupra pământului, deoarece şi 
pământul posedă o asemenea forță. Este forţa 
gravitaţiunii. Pământul atrage spre sine orice corp 
nesuspendat. Atracția aceasta este de aceeaș na- 
tură ca aceea a soarelui cu care atrage pământul. 
Dacă unui corp nesuspendat i se mai dă şio 
lovitură în direcţia perpendiculară pe a căderii, 
atunci calea făcută de acel corp are o formă 
cam asemănătoare cu cea pe care o face pă- 
mântul în jurul soarelui. Aşa de exemplu, glonţul 
puştii are o cădere în curbă, datorită faptului, că 
face calea sub influența a două forțe: gravitația 
şi cea primită prin explozia pulberii. Se zice 
chiar, că dacă explozia pulberii ar imprima glon- 
telui o viteză de 10.000 metri pe secundă, el nici 
n'ar mai cădea pe pământ, ci l-ar înconjura mereu, 
făcând astfel un drum asemănător cu al pămân- 
tului în jurul soarelui. lată deci cum se explică 

atât faptul că pământul nu cade pe soare, cât şi 
că el are o rotaţie în jurul acestuia. 

Dacă pământul este mărginitt să vedem ce 
dimensiuni are el. Am zis că forma lui este aceea 
a unei bile puţin turtită la capetele axei în jurul 
căreia se învârte. Diametrul bilei pe la equator 
este cam de 13.000 km., iar lungimea equatorului, 
adecă cercul cel mai mare pe care ni-l închipuim 
tras pe la mijlocul bilei perpendicular pe direcţia 
axei în jurul căreia face rotirea, este de vre-o 
40.000 km. Ca să ne facem o ideie mai precisă 
de lungimea acestui cerc, vom spune că un aeroplan 
care ar merge necontenit cu o iuțeală de 100 km. 
pe oră ar înconjura pământul pela equator cam în 
șaisprezece zile. 

Soarele are mult mai mari dimensiuni decât 
pământul. Volumul lui este de un milion de ori 
mai mare ca al pământului, ceeace însemnează 
că are o rază de 650.000 km., şi un diametru 
de 1.300.000 km. Depărtarea între pământ şi 
soare este cam 150 milioanc km. ceeace în- 
semnează că avionul cu o iuțeală de 100 km. 
pe oră, ar ajunge de pe pământ pe soare în 
osutăşaptezeci de ani. Orice vehicol am imagina 
printre cele descoperite până astăzi, se vede că 
dacă din alte puncte de vedere drumul dela pă- 
mânt la soare ar fi posibil, parcurgerea lui trece 
peste durata unei vieţi omeneșii. Din acest exemplu 
palid totuş nu ne putem face o ideie nici măcar 
aproximativă despre dimensiunile universului. 

Înainte de a trece la dimensiunile universului 
să ne lămurim noțiunea lui. Pământul şi soarele 
nu sunt singurele corpuri cereşti. In afară de pă- 
mânt, se mai învârtesc în jurul soarelui câteva 
planete şi anume: Mercur, Venus, Marte, Jupiter, 
Saturn, Uran, Neptun şi Pluto. Dintre acestea, 
Mercur şi Venus sunt mai aproape de soare decât 
pământul. Cea mai depărtată de soare este pla- 
neta Pluto, care înregistrează o distanță de cam 
7.560.000.000 km. dela acesta. Celelalte planete 
sunt mai apropiale; așa de exemplu: Neptun în- 
sumează o distanță faţă de soare de vre-o 438 mi- 
lioane km. Depărtările acestea evident sunt enorme. 
Şi pentrucă în afară de soarele nostru mai suni 
și alţi sori în spaţiu, toţi la un loc câţi pot să 
existe, formează universul. Corpurile cereşii în- 
şirate mai sus formează sistemul solar. După cât 
se vede, deja în sistemul nostru solar depărtările 
dintre planete şi soare sunt aşa de mari, că viaţa 
omului nu e suficientă spre a-i permite să le par- 
curgă, chiar presupunând că vehicolul cu care se 
deplasează merge încontinu. Aşa de exemplu, cu 
avionul ar trebui să facem dela Neptun la soare 
cinci suie de ani de drum, iar dela Pluto la soare 
peste 8600 de ani. Este evident că asemenea depăr- 
tări nu mai sunt compatibile cu viaţa omenească. 


Mai impresionante decât aceste depărtări, 
sunt acelea cari despart sau definesc celelalte 
sisteme solare. Deoarece aceste distanțe ar fi 
foarte greu de precizat în număr de kilometri, se 
recurge la alte unităţi mai mari. Cea mai impor- 
tantă unitate folosită în exprimarea distanţei dintre 
corpurile cereşti, planete, sau sisteme solare, este 
calea pe care o parcurge lumina într'o secundă 
şi care este de 300.000 km. lar calea pe care 
o parcurge cu această iuțeală raza luminoasă 
în decurs de un an, se numește an lumină. 
(9.4600.800.000.000 km.). Ei bine, cel mai apropiat 
soare de noi, numit Proxima Centauri, înregistrează 
o distanţă de patru ani lumină, ceeace însemnează 
că raza luminoasă, mergând cu 300.000 km. pe 
secundă, are nevoie de patru ani, ca să ajungă 
dela noi la Proxima Centauri sau viceversa. Şi cu 
aceasta suntem numai la începutul depărtărilor 
interstelare. Steaua Sirius care are o vie strălucire 
noaptea, mai cu seamă toamna şi iarna, are o 
depărtare de noi, de 17 ani lumină. 

Distanţele acestea ameţitoare se întrec însă 
unele pe altele. Mai departe de noi decât Sirius, 
esfe steaua Betelgioza, la 1.100 ani lumină. Şi 
nici acum nu suntem la sfârșit. Toate stelele pe 
cari le vedem noaptea formează o făşie luminoasă 
numită Galaxie. Această Galaxie are forma unui 
bob de linte prin felul cum sunt grupaie stelele în 
ea. Ei bine, distanţa dela un cap la altul al bobului 
de linte, considerând distanţa între punctele sale cele 
mai depărtate, este de cam 200 mii de ani lumină. 

Evident că nici cu aceste distanţe, cari în 
definitiv depăşesc orice închipuire şi posibilitate 
de măsurare, nu suntem la sfârşitul spaţiului. Zi 
de zi se descoper noi stele mai depărtate decât 
cele deja cunoscute. In aceste condițiuni putem 
constata ce efemeră e viața omului pe lângă timpul 
necesar parcurgerii acestor distanţe şi cum infini- 
tatea universului se lămurește într'o destul de 
clară proporţie. Nici o depărtare din el nu este 
definitiv fixată ca maximă: se merge mereu înainte 
cu miile de ani lumină. Până unde? Omenește, 
avem convingerea că nu se poate preciza. Cât e 
de mare universul? Asta numai Dumnezeu o știe, 
care l-a făcut. Ing. GH. BRÂNDUŞ 





Din frumselile firii: Secliunea transversală a unui copac 

INDRUMAREA VIEȚII 


VOINȚA ȘI EDUCAREA EI 


Omul face totdeauna ceeace doreşte să facă, 
sau ceeace este forţat să facă. 
| Voința este facultatea sufletească prin care 
realizăm ceva, sau prin care se trece dela o idee 
la un act. 

Această voință îşi are origina în dorinţă. 
Dorinţa vine dela o tendinţă înăscută sau dobândită. 
Ea este provocată sau asociată unei impresii sau 
sugestii, 

Avem dorințe sau idei puternice, cari impun 
executarea imediată a unui act, altele mai slabe 
cari permit executări mai tardive şi în sfârşit unele 
cari rămân în mintea noasiră fără să se execute. 

Se susține — de cei mai mulţi — că dorința 
ar pune pe om numai în mişcare de a se hotări 
şi de a execuia un act, iar pentru complecta reali- 
zare a acestui act ar interveni alte facultăţi (perseve- 
rența, stima de sine, etc.). In orice caz dorința 
joacă un rol destul de important şi de aceea suntem 
obligaţi ca în timpul vieţii să cultivăm dorinţele 
bune, vii, realizabile. Cei ce acţionează fără vre-o 
dorinţă sunt consideraţi ca lipsiţi de personalitate, 
susceptibili de a lucra numai sub influenţa altor 
persoane mai voluntare. 


Prin cultivarea unei dorințe se face adevărata 
probă a descernământului (judecății), deoarece se 
îndepărtează dorințele vătămătoare sau nereali- 
zabile. Când o dorință dobândită prin rațiune 
este însă slabă, o putem întări prin sugestiuni re- 
peţite date de alţii sau produse de individ (auto- 
sugestiune). 

Un act de voință cuprinde mai multe apti- 
tudini ; dintre aceste trei sunt mai importante: per- 
severenţa (voința pasivă), combativitaiea (voinţa 
activă) şi stima sau consideraţia de sine (voinţa 
imperativă), 

Perseverenţa este persistenţa cu care cineva 
se leagă de un act sau de un scop hotărât să-l 
realizeze. Fără această aptitudine actul propus nu 
va putea fi săvârşit complect. 

Prin combaiivitate înţelegem sforţarea sufi- 
cientă pe care o face cineva pentru a învinge 
obstacolele ce se ivesc în calea acțiunii sale. 
Această combativitate se bazează la rândul ei pe 
curaj, prevedere, etc. 

Prin stima de noi înşine putem să ne co- 
mandăm, să ne înfrânăm şi să comandăm şi pe alţii. 

Această stimă impune spiritul de disciplină 
(de sine) la tot ceeace ordonă conștiința, legile 
sociale şi morale. 

Toate sentimentele, poftele, imoulsiile, pasiu- 
nile, etc. sunt stimulente importante ale voinţei, cu 


condiţia ca să fie controlate de inteligenţă, înfrâ- 
nate prin legile şi convențiile sociale şi morale. 

Pentru ca o hotărâre să fie considerată bună 
se cere ca judecata şi raționamentul (care produce 
dorința), să fie integre, dorințele şi sentimentele 
trebuind să stea în raport direct cu conştiinţa 
clară a mijloacelor şi a posibililăţilor de realizare. 

Mişcările şi actele prin care se execută o 
hotărâre sau o voință a noasiră pot fi conştiente 
sau voluntare şi inconștiente și automate. 

De cele de mai multe ori noi luăm conştient o 
hotărâre, pe care o executăm apoi prin acte 
automate. 

Mă hotărăsc — de exemplu — să mă duc 
la un prieten. Acţiunea o execut prin mișcări spon- 
tane, reflexe, automate. Fără a mă gândi, fără alt 
act nou de hotărâre, eu mă îmbrac cu paltonul, 
iau pălăria şi umbrela, dacă timpul este defavo- 
rabil, deschid uşa, scobor scara, etc. 

Odată ajuns în stradă, gândind poate la alt- 
ceva, mă îndrept automat spre locuinţa prietenului, 
evitând obstacolele, salutând persoane, etc. 

Dorinţa precedând un act de voinţă pentru 
ca ea să fie puternică, trebuie să fie cât mai bine 
încrustată în inconştientul nostru. În viaţă suntem 
adeseori spectatorii luptei ce se dă între dorințe 
rele învechite și dorinţele bune dar mai proaspete. 


Un alcoolic — de exemplu — trece prin faţa 
unei cârciume. Dorinţă nouă pornită din acţiune sau 
inteligenţă, îi spune „nu intra“ ; totuși el intră. In acest 
caz noi ne obișnuim să spunem, că acest individ 
este fără voință. În realitate el primeşte două su- 
gestiuni ; una nouă dela inteligență sau judecată 
care-i spune : „teme-te de alcool, este un toxic în- 
şelător“, cea de a doua mai învechită îi spune: 
„bea, căci este delicios“. Cea din urmă l-a do- 
minat. Pentru ca cea dintâi să fi pulut reuși era 
nevoie ca să fie întărită prin repeţite sugestiuni 
sau autosugestiuni. 

Prin aceste repeţiri dorința trece în incon- 
ştient şi în mod reflex, automat, individul se înde- 
părtează dela debitul de alcool. 

O educare a voinței, un antrenament al ei, 
poate influența nu numai dorințele rele, dar chiar 
unele funcțiuni organice care lucrează mai autonom. 
Citez în această privință următorul exemplu: 

În ziarul francez „Le Matin“ din 30 Ianuarie 
1931 se semnalează faptul, cum renumitul fakir 
Tahra Bey, pentru a dovedi sinceritatea experien- 
țelor sale şi adevărul fakirismului său, propune 
tribunalului din Paris să dea o reprezentaţie în. 
faţa judecătorilor. In această reprezentaţie el sus- 

ține, că işi va trasversa părți din corp cu ace sau 
pumnal, va lăsa să i se sdrobească pe pântece o 
peatră de câteva zeci de chilograme, se va culca 
pe o blană de lemn plină de cuie ascuţite, va sia 
cu picioarele pe sticlă sfărâmată, în sfârşit va sta 


îngropat în pământ închis în un sieriu peste “|, 


oră, şi acestea ioate fără să arate vre-o snterințe 
sau neajuns. 

Prin aceste experiențe vrea să dovedească 
netemeinicia calomniilor lui Paul Heuze, care în 
cartea sa „Fakir, Fumistes et Co“ îl acuză în 
parte de: şarlatanie. 

*:-“Am avut ocazia să văd experienţele acestui 
fakir pe scena teatrului Champs Eliz6es şi deci 
dim 'cetit cu mult interes lucrarea D. Paul Heuz&. 

Ori acest autor declară, că exceptând pro- 
cedeele ilusioniste (adecă mijloacele de fascina- 
țiune ce întunecă simţul critic), experienţele se 
pot executa 'de orice om care-şi antrenează voința 
să ajungă la astfel de rezultate. El mai declară, 
că fiind antrenat este în stare să demonsireze pu- 
blic — adevărurile scrise în cartea sa. 

Nu am urmărit detaliile procesului, am auzit 
însă că a fost câşiigai de P. Heuz&. 

- Explicaţiile şi practicile recomandate de el 
rămân deci decisive. 

Fiecare om îşi poate dusa, voinţa şi prin 
antrenament să. ajungă să execute. acte ce pot uimi 
pe. semenii săi. Se poate deci prin voință co- 
manda până la oare care punct chiar unor func- 
țiuni aulonome ca: circulaţia (inima şi vasele), 


Sau dus sărbătorile 
S'au dus sărbătorile 
Cu vântul, 


Ca gândul 
Şi-s moarte cântările. 


Argintul colindului 
Se frânge 

Și plânge 

La poartă văzduhului. 


“ E veşted şi bradul 
In tindă, 
Colindă. 
“Mai cântă — motanul, 


Doar graiul bunicului 
Mai bate la suflet, 
2." Cu umblet.. 
ru, sie Nustereu: Domnalai,. 
Ei Va atbfezeli etate Ai (za 0 ata 1 PARINĂ 


respiraţia [plămânul], digestiunea |stomacull, elc:- 
Desvoltând anumiţi muschi, profitând de anu- 
mite regiuni din corp mai puțin pline de sânge, 
folosind cât mai mult aerul residual din plămâni 
sau puterea de a înceteni mişcările stomacului, 
etc. se ajunge la fapte considerate că miraculoase. 

Fakirii, hipnotizatorii, prestidigitatorii, ilusio- 
niştii, etc. cunosc şi folosesc aceste împrejurări, 
adăogându-le şi oare care înşelăciuni pentru a 
puiea fi consideraţi de public drept creaturi supra- 
naturale. Publicul le acceptă şi-i aplaudă. Dacă. 
prin perseverența lor în ajungerea la aceste reali- 
tăţi merita să fie aplaudaţi, prin prezentarea lor 
ca supranatural, merită să fie condamnați. | 

Acest exemplu ne indică, unde poate duce 
educarea voinţei şi ce rol poate juca ea în. viața 
noastră, unde de altfel nu căutăm fakirismul, ci 
desvoliarea personalităţei. 

Educarea voinței s'ar rezuma deci la culii- 
varea tendinţelor şi dispoziţiunilor bune, la cre- 
iarea obişnuințelor şi deprinderilor bune, prin cu- 
noașterea de sine, prin idei şi sentimente forţe, 
prin sugestiuni şi autosugestiuni. 

Voința influențându-se de plăcere şi durere 
evidenţiază şi mijloacele de stimulare ale ei, adecă 
acele hedonice [laudă, emulaţiune etc.] şi acele de 
constrângere [pedepsele]. | 

În cazuri de pasiuni rele şi rebele, se poate 
încerca de. medicii specialişti şi aşa numita deri- 
vaţie sufletească [psihică]. | 

Dr. GH. PREDA 


Copiii noşiri 
cari cântă şlagăre 


Un fenomen ciudat, dar adevărat: copiii noştri 
se ţin la pas cu lumea; sunt... în riimul vremii. 
S'au modernizat şi pace! Fac şi ei ce văd la alţii; 
mai mari ca ei, mai scălciați în moravuri, mai 
sălcii în gusturi. Nu v'a fost dat nici când peni- 
bilul prilej să întâlniți în case bune copilaşi rumeni 
şi vioi ca aurora vieţii, ftredonând cu o impecabilă 
precizie şi virtuozitate cântecele săltate sau molâi 
ale aşilor şlagărului modern? Şi ceva mai mult: 
n'aţi văzut pe aceşti cruzi muguri ai omenirii 
aplaudaţi cu mărinimie de proprii lor părinţi şi 
încurajați generos în naivele lor scoborâşuri mo- 
rale ? N'aţi fost puși în dificila situaţie de a vă 
asocia la aplauzele compleciate desigur cu ne- 
lipsitele exclamări de admiraţie menite să releveze 
„talentele“ plăpândei odrasle sub ochii înmuiaţi 
de-o deosebită mulțumire ai părintelui foarte sigur 
de viitorul irandafiriu ce-i așteaptă băiațul ? A pe-- 

trecut şi celce scrie aici, asemenea momente. Mai 
mult din greşală — nu pentrucă le-ar fi căutat. 
Obicinuit, te păzeşti de situaţiile cari te pun în 
desacord cu tine însuţi şi-ţi cauţi societatea ce-ţi 
place. Sensaţia ce am avut în atari clipe a tost 
dură, brutală. Ceva asemenea unei pocnituri de 
ciomag oblu'n moalele capului. Gândurile ce m'au 
scuturat atunci, au fost nemiloase şi triste ca un 
mormânt de conştiinţe. Crâmpee din ele se'ncheagă 
aici fără pretenţii şi mai ales, despuiate de sfânta 
lor asprime iniţială. 

Să faci prognosticuri asupra viitorului acestor 
copii cari cultivă şi adoră uşurătatea şi superfi- 
cialitatea vremii deghizate în cântecul înșelător 
al disseurului, e o operaţie pe cât de puţin simpa- 
tică, pe-atât de supărătoare. Azi Nello Manzatii, 
Elly Roman, Cristian-Vasile, Jean Moscopol le 
leagănă copilăria. Mâine, Pitigrilli, Pranck, De- 
kobra, Lawrence şi toţi negustorii de literatură 
tare, le vor ocupa tinereţele. 

E linia moarfă a vieţii — după îngustimea 
priceperii acelora cari în compleci desacord cu 
cuconetul emancipat, proclamă încă morala, ru- 
şinea, cumpălarea, disciplina şi semnele lor drept 


Făt-Frumos 


Dhuii prof. Dr. O. GH. 


Farmecele muli i-au fosi părtaşe... 
Şi Ja suilet şi la chip gingaşe. 
Făt-Frumos întâiu'n frumuseţe-i; 
Crinul nepătat-culoarea feței, 
Ochi-albaştri taie ca o spadă. 
Pletele-i cad pe-umeri, -- o cascadă. 
Trăsnet este braţul său puternic 
Când s'abate peste ce! nemernic, 
lar voinţa lui nestrămutată 

E temei de minte cumpătată. 

Nici odată'n inima-i vitează, 
Patimile cuibul nu-şi durează, 

Căci, deşi bărbat la chip se vede, 
E copilul care toate crede... 
Desfăcut din stâncă, fără moarteri, 
E! învinge chiar porunca soartei! 


DAFNA-BLAGAIANA 
NOTE DE DRUM 


singurii pioni autentici și eficaci ai unei prefaceri 
ce trebue să ne mântue ca oameni şi ca neam. 
Ne-am abandonat cu o vinovată nepăsare portul 
mândru românesc ce forma în vremuri de răstrişte 
cadrul în care un popor î:npilat dar sortit să tră- 
iască, respira clipe româneşti. Doina s'a refugiat 
în munţi, printre căciuli mâţoase şi răsunet duios 
de tălăngi. Horele îşi caută adăpost prin vizuini, 
dogoarea unei învârtite mai frământă cu patimă 
pământul doar în bătăturile stânilor şi'n cătunele 
uitate de lume, dar infinit mai pline de dragostea 
de-a trăi decât zgârie-norii noştri dela orașe, cu- 
bişti, futurişti sau mai ştiu eu cum. Pe Coşbuc îl 
mai declamă doar bătrânii. Eminescu a înghețat în 
rafturi de biblioteci, iar Goga s'a învechit de mult. 
Doar copilul săracului cu casă grea mai rostește 
Ingerelul cu deplină curăţie de suflet. lar straşnicul 
Cato, biciuitorul de moravuri uşoare, e mai slab 
reprezentat printre noi, ca oricând. Aşa ne „pre- 
facem“... Aşa omorâm un suflet pe care nici cea 
mai păgână cismă vrăşmaşe nu l-a putut strivi: 
asfixiindu-l cu buruieni importate de aiurea, cari 
n'au nimic cu firea cumpănită a neamului nostru. 
GRIGORIE T. MARCU 





C. Tinna: Trandafiri 


SPRE SOARELE DELA ASSUAN 


— 1929 — 


LA REGELE EGIPTULUI 

Azi am avut prilejul să văd pe regele Egip- 
tului,ț Fuad Î, sub al cărui patronaj se ţine Con- 
gresul-din Cairo pentru care am venit noi aici. 
Cu învitări:speciale am fost chemaţi să participăm 


la „expozițiaade medicamente deschisă azi şi inau- 


gurată de regele Egiptului. 


Mașina ne duce până in insula din mijlocul 
Nilului, unde e aranjată expoziţia. Autorităţi arabe 
medicale, în jachetă şi fes, ne primesc şi ne conduc, 
vorbindu-ne în cea mai pariziană franțuzească. Un 
vast câmp presărai cu nisip fin, mărunt, cuprinde 
pavilioanele cari ne arată organizarea sanitară a 
Egiptului modern. Dar n'am intrat în pavilioane, ci 

ioată lumea aşteaptă-afară pe regele care trebue să 
sosească, Un aparat cinematografic aşteaptă în faţa 
intrării. Deodată începe o mişcare mai vie între 
public, apoi orhestra intonează imnul regal egiptear, 
imn pe care l-am auzit mai întâi în parcul dela 
Heluan. Se apropie regele! O limuzină roşie, un 
„Cadillac“ superb îl aduce. Aparatul cinemato- 
grafic intră în funcţiune, celelalte aparate parti- 
culare idem, binoclurile se ridică şi se aşează în 
drepiul ochilor. Cadillacul stopează, lacheul sare 
din faţă şi deschide uşa pe care iese repede, o 
persoană destul de tânără, îmbrăcată în haine civile, 
cu fes pe cap şi cu mustaţa „în furculiță“. Se 
opreșie un moment — pentru cei cu aparatele — 
apoi pleacă însoţit de suită şi de gloata noastră. 
Regele vizitează pe rând fiecare pavilion, unde i 
se dau explicaţii. 

După amiazi suntem invitaţi la ceai la co- 
fetăria Groppi, cea mai luxoasă şi mai mare co- 
fetărie din Cairo. E „Capşa“ Cairului. Toţi medicii 
sunt aici. Numărul meu la masă este o mie... şi 
nu mai ştiu câţ. Frumuseţe de timp, frumuseţe de 
loc, frumuseţe de lume, lux, lume bună, confort, 
eleganţă, încât ai impresia că s'a scoborât raiul 
pe pământ. 

Seara m'am plimbat prin oraş, văzând într'o 
vitrină fotografia mărită a prinţului Carol, care a 
fost pe aici în 1920, apoi am făcut cumpărături 
la magazinul „Cicurel“. Teatrul avea pe afiş piese 
franţuzeşii jucate de „Comedia“ franceză care 
vine în fiecare iarnă aici, Am cumpărat „coloniale“, 
mere veritabile de-ale noastre, pe care le-am plătit 
cu 16 Lei bucaia! Ce vrei, aici merele se im- 
portă ca la noi portocalele, sunt delicatese, „co- 
loniale“ ! Am dori ca aceste mere să fie importate 
dela noi, dar nu, ele sunt aduse tocmai din Ca- 
lifornia... 


BARAJUL ŞI DELTA NILULUI. 
| SAID BEY 


O plimbare pe Nil în jos cu vaporul agenției 
Cook, care plimbă călătorii în toate colţurile lumii. 
Nilul are mărimea Dunării şi frumseţile ei. Mici 
luntri de arabi, cu pânze ca şi acum cinci mii de 
ani, se mişcă pe râu în sus şi în jos. Mergem 
spre barajul Nilului, acolo unde încep şi gurile, adică 
delta Nilului. Imprejur, lume necunoscută. După 
o oră de călătorie ajungem, debarcăm şi ne 
plimbăm de-alungul barajului care opreşte apa 
Nilului, făcând. un lac imens, pentru a fi distribuită 
în deltă, în caz de trebuinţă. 

Seara am fost invitați — numai Românii — 
la Dr. Said-Bey, profesor în Avenue Fouad 155, 
care ţinea să-i vedem palatul şi să-i ducem faima 
până în ţara noastră. Palatul se află pe malul 
stâng al Nilului, într'o poziţie în adevăr încântă- 


toare. Primirea ne-o face la fiecare poartă şi. uşe 
o mulţime de servitori postați, cari ne salută în- 
chinându-se spre pământ. În holul cel mare ne 
întâmpină doctorul. La dreapta un mic bust de 
marmoră sculptat admirabil reprezintă o femee 
frumoasă plângând, iar alături de ea copila eio 
atinge pe obraz cu mânuja întrebând-o: „De ce 
plângi ?* 

Luxul care mă înconjoară mă face să-mi 
aduc aminte de Castelul Peleş. Un covor de 
Smirna, care acopere tot holul în vasta lui mă- 
rime, şi care valorează câteva milioane de Lei 
— ne înghite zgomotul paşilor. Dupăce şedem, 
doctorul Said Bey ţine să ne spună câte un 
cuvâni frumos fiecăruia din noi. Said Bey, tot 
timpul rămâne în picioare cu fesul pe cap şi ne 
serveşie. Apoi vin curmalele şi portocalele. In urmă 
suntem învitaţi să-i vizităm toate camerele palatului. 
Covoare pe jos pretutindeni, mese de marmoră 
albă sau roşie, acoperite cu dantelă fină, pereţi 
căptuşiți cu marmoră, scaune, tablouri, sală de 
biliard, şah cu figuri de fildeş, toate o minune. 
Toate sunt frumoase, toate ne încântă, dar lipseşte 
ceva, simţim lipsa cuiva. În tot palatul sunt numai 
bărbaţi. Lipseşte femeea din casă, cu sufletul ei, 
cu zâmbeiul ei, cu mişcările ei. La întrebarea 
noastră ni se răspunde că femeea se află în alt 
palat, fiindcă doctorul are trei palate în Cairo. 


Pianul deschis la claviatură şi acoperit cu dan- 


telă fină, păstrează pe el poriretut soției lui Said- 
Bey, o femee frumoasă, fără văl pe fată. Prin 
câteva lovituri de degete ating claviatura cântând 
cele dintâi tacte din Barcarola „Povesiirilor lui 
Hoffman“. Sus în etaj ni se arată dormitorul su- 
perb. De aici eşim pe terasa palatului care se 
deschide în fața Nilului care în cursul lui atinge 
palatul. O seară superbă, ca toate serile şi nopţile 
din Cairo. Luna deasupra Nilului, ca în opera 
„Aida“ ; bogăţie, linişte şi farmec în interiorul pa- 
latului ca într'o poveste din „O mie şi una de 
nopți“. 

S'au ahătut însă şi asupra palatului acestuia 
nenorociri, aşa că îşi are şi el povestea lui tristă. 
Palatul era al unui tinăr bey arab, care irăia la 
Paris, iar acasă venea numai iarna când căldurile 
la Cairo sunt mai suportabile. La Paris s'a căsă- 
torit cu o franţuzoaică mai în vârstă ca el și care 
după 2 ani de căsătorie, îndemnată de gelozie 
şi-a împuşcai bărbatul a cărui fotogratie o vedem 
acum în dormifor. Acest tinăr nu mai avea decât 
o singură soră care i-a moștenit palatul şi care 
azi e soţia lui Said Bey. Dormitorul moriului este 
păstrat în palat cu sfinţenie, cu fotografia lui pe 
care o vedem deasupra patului şi cu fotografia 
ei, care deasemenea e păstrată în dormitor, însă 
e acoperită — să nu se mai vadă. 

Inainie de plecare am rugat pe Said Bey să 
ne arate biblioteca sa. N'avea în palat nici o carte, 
spunându-ne că toate cărţile şi le păstrează la 
Facultate. L-am crezut, i-am mulţumit peniru mo- 
mentele frumoase petrecute la dânsul, spunându-i 
că ducem în România amintiri frumoase şi-am 
plecat din palatul celor O mie şi una de nopţi, 
salutaţi fiind la ieşire iarăşi de bunii servitori 
negri cari se închinau până la pământ. 


HELIOPOLIS 


E ultima zi pe care o mai petrecem la Cairo. 
Mâine plecăm spre sudul Egiptului, ne vom sui 
pe Nil în sus până la Luxor şi Theba şi până la 
Assuan, aproape de frontiera Sudanului. Am ter- 
minat cumpărăturile ; hainele de mătase albă şi 
casca colonială cafenie mă aşteaptă în hotel să 
le îmbrac. O ultimă serbare se mai dă în onoarea 
noastră, serbare care închee congresul: deseară 
suntem învitați la balul aranjat în onoarea noastră 
în orăşelul Heliopolis. 

Heliopolis, oraş vechiu, plin de splendoare 
odinioară, avea şi el templele lui în frunte cu 
Templul Soarelui din care s'au adus columne la 
biserica Sf. Sofia din Constantinopol, este azi un 
oraş modern în care nu se mai vede nimic din 
splendoarea de odinioară; se află numai la câţiva 
Km. spre nord-est de Cairo. Voiam să vedem 
alergările de cai. Un tramvai ne duce repede şi 
ieftin pân'acolo. Din vechiul şi faimosul Heliopolis 
nu se mai vede decât un obelisc inundat şi el 
de apă, ca și sfinxul din Memphis. Heliopolisul 
de azi este cea mai modernă staţiune clima- 
terică mondială englezească, cu palate lângă pa- 
late şi cu cel mai mare şi mai luxos hotel din 
lume. Cu maşina în câteva minute ești la Helio- 
polis pe o şosea admirabil asfaltată. Dacă ai fi 
locuitor în Cairo, ar trebui să-ți cumperi maşină 
numai ca să te poţi plimba cu ea pe minunatul 
drum care fe duce la Heliopolis — atât este de 
perfecti acest drum. Aci, în Heliopolis, admiri fru- 
museţea orașului, palatele lui, hotelul lui cel su- 
perb şi alergările de cai, la cari am mers noi azi 
dup'amiazi. Intrarea 240 Lei, pe cari ţi-i încasează 
soldaţii englezi postați la intrare. Tribuna frumoasă 
ca și a noastră dela Băneasa, cu lume elegantă şi 
cu arabi moşieri bogaţi, cari „pontează“ sume 
uriaşe. Cai de rasă, jokei de toate neamurile. Am 
întâlnit un jockeu dela Bucureștii, care în timpul 
cât e pauză la noi — iarna — a venit să vadă şi 
el alergările dela Heliopolis. Cald, ca la noi vara. 
Hainele de vară mi-au prins bine. Am pontat şi 
eu pe „gagneur“, dar fără noroc, căci la jumătatea 
drumului calul meu s'a poticnit şi a căzut peste joc- 
keu, iar eu priveam-prin binoclu cum se sbat a moarte 


jockeu și cal, iar la spatele meu, o femee fru- 
moasă plângea cu lacrimi mari, privind prin :bi- 
noclu pe bietul jockeu care-i era bărbat și care 


după câteva minute a murit în urma căderii. Pier- 


derea mea n'a fost nimic faţă de pierderea bietei 
femei. Spre seară ne-am înapoiat la Cairo, ca să 


ne îmbrăcăm fracurile pentru balul care ne 
aștepia. 
Seara îmbrăcaţi în mătăsuri, smokynguri, 


fracuri şi jobenuri, ne-am înapoiat — de daia 
aceasta în maşină — oprind la „Heliopolis Palace“ 


“unde ne-au sărit înainte și am tost serviţi de ser- 


vitorii negrii, dela intrare până la garderobă, par'că 
noi am fi fosi englezii proprietari de vapoare şi 
de teancuri de hârtii de câte o sută de lire. De 
altfel în Egipt, orice călător străin e privit ca un 
om bogat care are lire — alifel n'ar putea veni 
pân'aci. 

Intrând în interiorul „Palace“-ului, rămâi în- 
cântat! N'am văzut hotelurile din toată lumea, dar 
se spune că acesia e cel mai mare și cel mai 
luxos. Suntem peste 2500 de medici din toată 
lumea! i se pare că eşti prieten cu toată lumea 
de aici, că-i cunoşti pe toţi şi pare că toate fe- 
meile de aici te iubesc. În pauze, luminile se sting 
şi la lumina colorată a unui reflector care aruncă 
pe parchet un cerc de lumină colorată 2—3 pe- 
rechi încânlătoare distrează publicul prin jocurile 
lor artistice. Perechi elegante privesc. Apoi lu- 
minile se aprind, perechile dansatoare dispar şi 
cealaltă lume dansează. Intr'un colţ al etajului, o pe- 
reche scoboară câteva scări. Tresar, dar nu pentru 
ochi albaşiri ci pentru altfel de ochi. Mă opresc. 
O cunoştinţă de acum opt ani dela Cluj: 

— Sulamita ! 

Tânăra își părăseşte partnerul şi vine la mine. 

— Dumneata aici, domnişoară ? Cu ce vapor 
ai venit? 

— Nam venit cu nici un vapor, fiindcă ne-am 
mutat din România şi acum stăm în Palestina, la 
Tel-Aviv lângă Jaffa şi am venit şi eu la congres. - 

Mi-aduceam aminte de ea de când era stu- 
dentă la Cluj, iar eu ca preparator de Clinică îi 
scriam numele în catalog. Probabil că mişcările 
studenţeşti din Cluj şi Bucureşti, mai apoi şi pro- 
paganda sionistă au adus-o cu părinţii ei în Pa- 
lestina. 

Avea o bucurie nespusă că mai poate vorbi 
cu cineva limba românească pe care n'a uitat-o 
şi o iubeşte. Mi-a dat cartea ei de vizită tipărită 
româneşte şi ne-am despărțit. 

Către miezul nopții s'au deschis uşile cele 
mari cari duceau din salon în bufet. Ca la un 
semn, toată lumea a năvălit, la mâncare. 

După miezul nopții am plecat dela bal, pentruca 
să ne odihnim, fiindcă a doua zi la ora 8" pără- 

seam Cairo şi plecam spre Luxor. Lin automobil 
lung ca pentru 20 persoane, foarte elegant, ne-a 
dus pe noapte cu lună și stele, fără cel mai mic 
zgomot, pe drumul asfaltat frumos şi neted, încet- 


CRONICA 


Axel Munthe : CARTEA DELA SAN-MICHELE 
[The story of San Michele). In româneşte de F. 
Aderca. * Editura „Cultura poporului“ Bucureşti. 

Printre cărţile, despre care s'a vorbit şi scris 
mai mult anul trecut, este şi această minunată 
carte a doctorului suedez, Axel Munthe. După 
consensul general al presei mondiale şi al celor 
mai valorosi şi idealiști scriitori (la noi a rostit o 
foarte frumoasă conferinţă la Bucureşti dl Brătescu- 
Voineşti) ea este un monument înălţat, peste bio- 
grafia unui om excepțional, însăși umanităţii celei 
mai pure, la care s'a putut ridica totuși secolul 
trecut, prin excelenţă al burgheziei, cu infrastruc- 
tura sa economică bazată pe exploatarea claselor 
de jos, implicând nedrepiăţile sociale, ce au decurs 
de aici. Am impresia că, judecată din acest 
punct de vedere, opera lui Axel Munthe este cea 
mai strălucită pledoarie pentru vechile concepții 
sociale, rezultate din proprietatea individuală şi 
libertatea opiniei. Dacă din mijlocul acestei socie- 
tăți putrede — cum se obişnueşte a se spune as- 
tăzi — s'a putut diferenția un om de valoarea 
doctorului suedez, a cărui viaţă de filantropie ne 
uimeşte şi stârneşte mândria de-a ne numi oameni, 
ființe alese în creaţia divină, atunci secolul trecut 
şi-a împlinit chemarea istorică în desvoltarea ome- 
nirii, însemnând nu numai un uriaş progres material, 
ci şi un eroic efort pentru înnobilarea părţii su- 
fleteşti din noi. 

Concluzia se impune oareşcum peste aser- 
țiunile autorului, de altfel cam pesimiste în ce pri- 
veşte firea omenească. EI, în dragostea sa neţăr- 
murită pentru toate creaturile bunului Dumnezeu, 
oameni şi animale, înclină mai mult spre aceste 
umile vietăţi, lăsând să înțelegem că, dacă a putut 
pătrunde în raiui creştin, o datorește intervenției 
timide, la judecata din urmă, a sfântului Hubert, 
patronul cânilor şi mai ales celei hotărâtoare a 
sfântului Francisc d'Assisi „il poverello“, pentrucă a 
mântuit vieţile păsărilor, gâtuite pe insula Ana-Capri 
de barbarii neguţători de carne de prepeliţă. 

Un nordic c'un suflet de-o delicateţă neobiş- 


VITRINA CĂRȚII 


1 Traducerea dlui Aderca a apărut până acum în 3 
ediţii. Nu avem la îndemâna ediţia II şi III, dar credem că 
traducătorul a corectat regretabilele greșeli de gramatică, 
mai ales perfectui simplu p. 1, scris consecutiv cu un „i“. 
mă pomeni etc. 


încet, lin, în noapte caldă-caldă, în capitală unde 


aveam să dormim cea din urmă noapte petrecută 


la Cairo. 


(Va urma) Dr. EUGENIU DOBROTĂ 

nuită și c'o forță de caracter tot atât de minunată. 
L-a atras din patria sa cețoasă şi rece insula fer- 
mecată din sud, unde şi-a petrecut ultimii ani ai 
vieţii marele bărbat, care a fost împăratul Tiberiu. 
Acolo în Ana-Capri, pe muntele San-Michele şi-a 
clădit doctorul casa, împodobindu-i grădina şi 
terasele cu antice statui şi columne desgropate 
(roba di Timberio), de unde să se poată bucura 
şi sătura de lumina fratelui nostru: Soarele. Pre- 
simțind nenorocirea orbirii care-l aştepta şi care-l 
va face să plătească aşa de scump orgia de culori 
şi lumină, pe care a dorit-o atâta, a muncit o 
viață întreagă, neprecupeţind nici o primejdie sau 
osteneală, ca să-şi realizeze acest superb vis. 


Nu ne îngăduie spaţiul să înşirăm toate pe- 
ripeţiile vieţii lui de-o energie biologică şi psihică, 
aşa de înrudită cu a unui Nansen bunăoară, meri- 
tând pe deplin titlul de erou, în accepţia scriito- 
rului engiez, Carlyle. Memoriile lui pot interesa 
deopotrivă pe medic, despre a căror activitate în 
societatea modernă nu s'a scris niciodată cu atâta 
justeţe şi înțelegere iertătoare ; pe sociolog, curios 
de mentalitatea unor societăţi şi popoare primitive 
printre care a trăit autorul, pe psihologul cerce- 
tător al sufletului nostru şi mai ales pe preoful- 
apostol care va găsi aici exemplul forţei-sufleteşti 
necesare pentru jertfire in iubirea deaproapelui. 
Căci „Cartea dela San-Michele“ este una dintre 
cele mai creşiineşti cărți, în care s'a păstrat ne- 
falşificat spiritul Mântuitorului. 

Dar valoarea cărţii este evident şi literară, 
Deşi povestirea se desfăşoară la persoana întâiu, 
în formă de amintiri — împletite însă cu multă 
artă în ce priveşte cronologia compoziţiei — exira- 
ordinarele evenimenie şi întâmplări trăite de doc- 
torul Axel Munthe, dela vizitele în cartierul mun- 
citoresc şi concomitent arisfocrat din Paris şi 
acele ciudate experimente cu istericele dela Sal- 
petricre, trecând peste grozava epidemie de holeră 
dela Neapol şi înfiorătorul cutremur de pământ 
dela Messina, până la nebunia colectivă a boga- 
ților americani, veniţi la Roma să consulte pe 
celebrul hipnotizor, întâlnim atâtea scene de un 
tragism şi-o semnificaţie adânc omenească, ni. se 
pun atâtea probleme, facem cunoştinţa sub aspecte 
aşa de înedite a unor oameni mari, ca Pasteur, 
Chercot sau psihologul W, James, ne. îmbătăm 

simțurile în peisagii şi privelişti aşa de delicate 
sau sublime, încât — putem spune — că rar s'a 
mai scris o carte asemănătoare, care poate să 
satisfacă şi pasioneze în aşa măsură pe cetitor. 

Peste tot însă mai făţiş sau mai ascuns pân- 
deşte fantoma morţii, pe care doctorul o consideră 
mai curând ca pe-o necesară, aproape înţeleaptă 
forță a naturii, decât pe-o duşmană a neamului 
omenesc. După grozavul cataclism dela Messina, 
undeva pe un morman de ziduri, o ţărancă din 
Calabria nutria la sânu-i voinic doi copii sănătoşi: 
Era Demeter din magna Graecia, unde se năs- 
cuse magna mater a Romanilor. Era însăşi Na- 
tura din pieptul plin al căreia curgea şuvoiul 
nebiruit al vieții — deasupra mormintelor a o 
sulă de mii de morţi. Aproape în toate capitolele 
se simte această scrutare a tainei celei mari, a 
vieţii de dincolo. Pe unde trece doctorul, se iveşte 
şi tovarăşa lui sumbră, cu care dă lupta inegală, 
reuşind uneori să-i smulgă jertfele, alteori să înse- 
nineze prin puternica-i forță de sugestie, ultimele 
clipe ale muribunzilor. Din cauza acestei chinui- 
toare neliniști faţă de eternul mister, neliniste care 
străbate carlea ca un fir roşu, ea a fost numită 
şi Cartea morii, deşi rar operă în care să pul- 
seze viața mai cu frenezie. 

Nici roman, nici memorii propriu zise, nici 
autobiografie, Cartea dela San-Michele constituz 
în parte și prin originalitatea expunerii, dar mai 
ales prin bogăţia faptelor frăife şi prin spiritul de 
profundă înțelegere şi simpatie omenească, care 
se desprinde din ele, cel mai de seamă eveniment 


de literatură etică din ultimul timp. p. d. 


CE S'A ÎNTÂMPLAT ÎN LUNA TRECUTĂ 


Nicolae Berdiaeff: MARXĂISMUL ŞI RELI- 
GIUNEA, trad. de Prof. V. Godeanu şi Pr. D. 
Cristescu. 1934, Râmnicul Vâlcii, 54 pag. 15 Lei. 

N. Berdiaetf este unul dintre marii apologeți 
contimporani ai creştinismului ortodox. Valoarea 
lui este cu atât mai mare, cu cât în tinerețe 
era un credincios al marxismului, pe care, dupăce 
s'a convins de netemeinicia lui, l-a părăsit şi s'a 
convertit la creştinism. In scrierile sale de filosofie 
şi sociologie religioasă atacă cu obiectivitate şi cu 
curaj slăbiciunile comunismului marxist, fără să se 
ferească a-i recunoaşte şi părţile bune, când le 
are, precum nu se sfieşte să arate şi partea de 
vinovăţie a creştinilor în faţa mișcării revoluționare 
comuniste. 

Contra comunismului, care propagă ura de 
clasă, mesianismul proletar şi lupta împotriva bur- 
gheziei capitaliste şi susţine concepţia materialistă 
a istoriei în sensul căreia toală zestrea spirituală a 
omenirii este un reflex al trebuințelor economice, 
— Berdiaetf susţine un creştinism curat, spiritualizat 
şi adâncil: „un creștinism care-şi cunoaşte dato- 
riile sale creatoare, atât în cultură, cât şi în 
viața socială“. 

Traducătorii au făcut un lucru bun când au 
pus la dispoziţia cetitorilor români broşura aceasta 
a filosofului rus, pentru a se lămuri asupra unei 
probleme atât de actuale şi pentru a scoate din 
ea consecințele cari se cer cunoscute şi popu- 
larizate şi între noi. Cu atât mai mult, cu cât stu- 
diul „Marxismul şi Religiunea“ este şi un aver- 
tisment dat creştinilor. IL. V. FELEA 





|: e ati 3 
MM. LL. Regele Carol II şi Regina Maria 
în sala Tronului 


La noi 


LA PALAT. In ziua de Anul 
nou s'a înaugurat noua aripă a 
Palatului Regal din Calea Vic- 
toriei. Cu acest prilej M. S. Re- 
gele Carol a ţinut o impresio- 
nantă cuvântare, stăruind asupra 
necesităţii  înoirii morale sub 
semnul căreia va trebui să se 
desfăşoare de-aci nainte viaţa 
neamului nostru. La solemnitate 
au participat M. S. Regina Maria, 
|. P. S. Patriarh, membri guver- 
nului şi alte personalităţi repre- 
zentative ale vieţii publice. 


P. S. NICODIM MITROPO- 
LIT AL MOLDOVEI. Congresul 
național bisericesc întrunit la 
București în ziua de 25 lan. a. 





I. P. Sf. Sa Nicodim, Mitropolitui 
Moldovei 

c. a purces la întregirea 'scau- 


nului mitropolitan al Iaşilor, de- 


venit vacant pe urma adormirii 
întru Domnul a Mitropolitului 
Pimen Georgescu. 


A fost ales P. S. episcop 
Nicodim, starețul sfintei mănă- 
sliri Neamţu. Inainte de a fi 
stareţ la numita mănăstire, P. S. 
Sa a ocupat scaunul vlădicesc 
al Huşilor, precum şi cel al ar- 


La 





- Infelegerea dela Roma: DD, Laval 
şi Mussolini 


ÎNŢELEGEREA FRANCO- 
ITALIANĂ. E îndeobşte cunos- 
cută răceala raporturilor cari 
au existat dela răsboiu încoace 
între cele două mari surori la- 
line: Franţa şi ltalia. Această 
răceală care nu odată a vădit 
un aspect de manifestă vrăş- 
măşie, ținând viaţa politică in- 
ternaţională într'o vecinică fră- 
mântare şi teamă, sa sfârşit. 
Cele două mari puteri, prin re- 
prezentanţii lor autorizaţi, P. 
Laval, ministrul de externe al 
Franţei şi Ducele Mussolini, au 
încheiat la Roma un acord me- 
nit să stingă litigiul dintre Franţa 
şi Italia. Cea care-a făcut con- 
cesii a fost Franţa. De câştigat 
însă nu a câştigat numai Italia, 
ci întreaga Europă. Fiindcă în- 
țelegerea franco-italiană însem- 
nează o nouă garanție pentru 
menţinerea păcii. 

hiepiscopiei Chişinăului. P. $. 
Sa este una dintre cele mai ve- 
nerabile figuri ale episcopatului 
nostru şi una dintre cele mai 
proeminente personalităţi ale ști- 
inței sacre. 

Deaceea, aşezarea P. S. Sale 
în fruntea glorioasei mitropolii 
ortodoxe a Moldovei -a fost în- 
tâmpinată cu unanima bucurie a 
întregii Biserici româneşti. 


.. 

alții 
lată pentruce această înţele- 
gere a fost întâmpinată cu bu- 
curie entuziastă de toată lumea, 
afară doar de Ungaria, care a 
înțeles că... la Roma s'a mai 


smuls o pernă de sub trupul 
plăpând al revizionismului. 


REGIMUL FASCIST din Italia 
îşi continuă drumul marilor rea- 
lizări. Între altele el a întreprins 
secarea regiunilor mlăștinoase, 
operă care va da agriculturii 
un teren de 100.000 de hectare. 
În prima regiune de mlaștini se- 
cate s'a zidit oraşul Liftoria, ca- 
pitala celei de a 98-a provincii 
italiene, creiate din nou. Anul 
trecut, în 16 Aprilie, sa inau- 
gurat localitatea Sabaudia, iar 
de curând s'a pus temelia unei 
noi localităţi, Ponfinia, ce se 
va înălța ca prin farmec în fața 





muntelui Lapini, la 75 km. de- 
părtare de Roma. 

Hotărit, Mussolini 
unic, printre marii creiatori ai 
lumii de după răsboiu. 


rămâne 


PLEBISCITUL DIN SARRE. 
De sigur cel mai importanti eve- 
niment internaţional'al lunei tre- 
cute a fost plebiscitul din re- 
giunea Sarre. 

Plebiscitul s'a făcut în vir- 
tutea dispoziţiilor tratatului dela 
Versailles.  Eljavea să hotă- 
rască, dacă după cincispre- 
zece ani această mică dar bo- 
gată regiune minieră va rămâ- 
nea independentă, dacă se va 
alipi definitiv Franţei, sau dacă 
va reveni patriei mame, Ger- 
maniei. Rezultatul plebiscitului 
a însemnat o grandioasă bi- 
ruință a solidarităţii germane şi 
a regimului hitlerist. Peste nouă- 
zeci de procente din voturi au 
fost pentru alipirea ținutului 
Sarre la Germania. Votarea s'a 
desfăşurat în perfectă ordine, 
sub pavăza trupelor internaţio- 


nale. Au venit să voteze nemții 
din Sarre risipiţi în toate părţile 
lumii. 

Pentru a-şi face datoria 
electorală, o doamnă a venit 
tocmai din Schangai, prin: Si- 
beria. Abia în.ziua votării a 
sosit la Berlin, de unde a, fost 
transportată la Sarrbriicken cu 
un avion special. Frumos, nu? 

Un simpalie grup de italience așteptând pe Duce la inaugurarea 
orovinciei Liltoria i 

DE TOATE ŞI DE PRETUTINDENI 


O STATUIE URIAŞE. De 
astădată nu e vorba de uriaşa 
statuie a Mântuitorului care do- 
mină, de pe-o culme, împreju- 
rimile oraşului sudamerican Rio 
de Janeiro, nici de giganlicul 
profil, cioplit în aripa unei stânci, 
al lui Lincoln, nici chiar de 
Sfinxul uriaş din Egipet, care-i 
lot opera mânei omeneşti. Ci 
e vorba, pur şi simplu de o 
stâncă din apropierea oraşului 
rusesc Bacu, pe care marele 
sculptor — firea — cu iscusita 
ei daltă — vremea — a tot 
măcinat-o, până i-a dat forma 
unui uriaş cap de câne. 


SEMNE BUNE. In Suedia se 
observă de câtva timp, că în 
privința drepturilor femeii se ac- 
centuează tot mai mult o con- 
cepție nouă. Nu de mult, orga- 
nizaţia femenină „Fredrica Bre- 
merfârbundet“ a convocat o 
adunare, ca să îndrume gene- 
rația cea mai tinără femenină la 
nevoia de-a lucra pentru eman- 
cipare. Desbaterile au fost pen- 
tru celece luptă pentru dreptul 
de vot şi independenţa femeilor 
o surpriză amară. Tinerimea 
femenină a acuzat generaţia mai 
veche strigându-i: „Voi sunteţi 
vinovate că am părăsit căminul 


GHIVECIU 

Capul de câine dela Bacu 


şi familia, lăsându-ne de ceeace 
e chemarea noastră: de-a fi 
soţii şi mame. Ne-aţi împins în 
lupta pentru câştig, unde de 
fapt avem puţin de căutat şi unde 
în orice caz nu îndeplinim o 
misiune, care nu s'ar putea în- 
deplini fără noi“. 

Trezirea din beţia emanci- 
pării nefireşti îşi face drumul 
nu numai în țările germanice, ci 
şi în Italia. Ea trebue să se arete 
şi la noi. 


DL PROFESOR UNIVER- 
SITAR G. NICHIFOR a ţinut nu 
de mult o conferință la Radio, 
despre fenomenele astronomice 
din apropiatul viitor. D-Sa a 
spus între altele, că exact în 





Cazinoul dela Monte Carlo 


prima zi de Crăciun a anului 
1935 se va produce o eclipsă 
inelară de soare. Soarele va avea 
în această zi forma unei aureole, 
ca cea din jurul capului Mântui- 
torului nostru Isus Hristos, sau 
al sfinților. Poate deaceea nici 
nu vom avea norocul să vedem 
această eclipsă de soare, după 
cum nu o vor putea vedea nici 
americanii. Admirabila privelişte 
se va vedea numai în partea 
polului Sud al pământului. Prea 
se vorbeşte în Europa şi'n Ame- 
rica de răsboiu. Deaceea nu 
suntem vrednici de priveliştea 
minunată din noaptea care 
creştinătatea va prăznui naşterea 
Impăratului păcii. 

Ce frumos e, când un distins 


“om de ştiinţă vorbeşte asftfel/ 


LA NOI ŞI LA ALȚII. Câtă 
vreme pe noi abia acum ne-a 
împresurat iarna cu gerul ei cum- 
plit şi cu viforniţele cari ră- 
stoarnă mersul trenurilor — 
Riviera zimbeşte-a primăvară, is- 
pitind cu frumuseţile ei pe mi- 
lionarii îndrăgostiţi de soare şi 
de... ruletă. Chipul nostru de- 
alături înfăţişează faimosul ca- 
zinou dela Monte Carlo, la me- 
sele căruia unii „se'nţolesc“ iar 
cei mai mulţi se... „curăţă“. 

Judecătorul: Auzi ? Dumnealui susține că i-ai 
tras trei perechi de palme. 

Acuzatul: Nu, domnule judecător. l-am tras 
numai o pereche. Dar văzându-l slab de con- 
stituție — i le-am tras în trei rate. 


DUBLA NENOROCIRE 


Ea: Iţi aduci aminte, pe locul acesta am făcut 
noi cunoştinţă acum cinci ani la un accident de 
automobil? 

- “EL: Da, da, o nenorocire nu vine niciodată 


singură, 
OMUL PRECIZIUNILOR 


_ Astronomul: Vezi steaua aceea? E la distanţă 
de cel puţin 300 milioane de chilometri dela 
pământ. 

Negustorul: Mă rog, de aici de sus, unde ne 
aflăm, ori de jos? 


MONOLOG 


Când stai şi te gândești, totuși e trist: tot 
omul se gândeşte numai la sine; numai eu mă 
gândesc la mine. 


OBRĂZNICIE. 


*— Chelnerul cel nou nu-mi place. Eri, când 

să plec, se uita la mine ca şi cum nu aș fi plătit. 
- — Şi tu ce ai făcut? 

— M'am uitat la el ca şi cum aș fi plătit. 


RAUTATE 
„_— In fiecare seară îmi scriu impresiile, 
— De când? 
__— Cam de trei ani. 
 — Atunci sigur că ai scris vre-o pagină. 
DESPRE RADIO 
Ce ureche muzicală are Mărioara noastră : În 


două secunde găseşte Bucureştiul ... 
< e, 
AX A 
E „ 


veselă 


NU E MANIERATĂ 


— Ştii, bărbate, madam Popescu nu e deloc 
manierată. 

— De ce, dragă? 

— În timp ce mă întrețineam cu ea, tot la 
cinci minute căsca. 

— Poate o fi vrui şi ea să spună ceva... 


DIN CĂSNICIE 


— Nevasta mea nu se culcă niciodată înainte 
de ora 2. 

— Dar ce face tot timpul? 

— Mă așteaptă pe mine. 


RECLAMA 


Se întâlnesc doi reprezentanţi a două între- 
prinderi peniru fabricarea materiilor elastice. 

— De data aceasta cred că vam dat gata, 
zise unul. Materialul fabricat de noi întrece orice 
închipuire, atât e de elastic. lată un caz: Un că- 
lător care își cumpărase nişte bretele din cele 
fabricale la noi, voia să călătorească spre America. 
Se îmbarcă, însă tocmai când vaporul era gata de 
plecare din neglijență, bretelele i se agăţară de 
un stâlp al portului. Vaporul plecă. Călătorul se 
ținu de el. Bretelele se întinseră mereu, cum avansa 
vasul, până când ajunse în mijlocul oceanului. Dar 
acum bretelele nu se mai puteau întinde. Insă fură 
atât de trainice, că traseră vasul înapoi, în port. 

— Ăsta nu e lucru mare, se amestecă al 
doilea. Noi fabricăm pingele şi tocuri de cauciuc. 
Un client se urcă într'un avion. La o înălţime de 
6000 metri, avionul se strică şi personalul se salvă 
cu paraşuia. Numai clientul nostru, care avea talpă 
şi tocuri din fabricaţiile noastre, sări liber, știind 
că e asigurati. Şi'ntradevăr, când ajunse la pă- 
mânt, elasticitatea materialului se dovedi atât de 
mare, că îl aruncă, de jos, iarăşi la 6000 metri. 
Trei zile în şir sări mereu de jos în sus. A treia 
zi a trebuit să fie împuşcat. 

— De ce? interveni primul cu mirare. 

— De ce? Apoi tu nu-ți poţi da seama? 
Altfel ar fi murit de foame în aer! 


POATE S'A INECAT 


Goldşiein a plecat în America cu speranţa 
să-și refacă averea pierdută. 

Madame Goldştein, foarte îngrijată, aşteaptă 
mereu scrisoare să-i vestească sosirea lui la New- 
York. Dar trec săptămâni și luni, fără să pri- 
mească ceva. Desperată ea o duce numai în plâns. 

— Oh, nenorocitul! De sigur s'a botezat. 

S'a botezat şi n'are curajul să-mi scrie, plânge 
Madame Goldştein. 

— De ce te gândeşti numai la catastrofe? 
intervine socrul său. E drum lung până în America. 
Câte nu se pot întâmpla? Poate a căzut din vapor 
şi s'a înecat. Dacă s'a înecat, cine vrei să-i mai 
scrie ? i 

